
L’EPOPEIA COLAUENSE 


Introducció 

"O faig de reina o no jugo!", deu haver tronat Ada Colau als 
temps de la Plataforma dels Afectats per la Hipoteca, quan encara 
hi cabia, dins l’uniforme groc d’heroïna amb mascareta negra estil 
Batman cridaner, i no hauria necessitat Photoshop per sortir al 
Vanity Fair. I com que el tron ja feia temps que estava ocupat, se 
li va encendre la bombeta de la carrera política. Dit i fet: va aple- 
gar una colla de fïdelíssims amb noms estrambòtics com ICV, 
EUiA, Equo, etc. i va encapçalar-ne la marxa envers la conquesta 
de la Ciutat Comtal. 

"O faig de batllessa o no jugo!", deu haver aclarit Ada Colau als 
seus companys quan ja marxaven alineats cap a la plaça Sant 
Jaume, tot i haver assegurat que no aprofitaria la notorietat asso- 
lida amb la PAH -de la qual era portaveu- per fer política. Els 
companys, i també els enemics, se’n recordaven molt bé, del que 
havia dit un temps enrere amb aparent sinceritat. Efectivament, 
quan el Congrés dels Diputats havia admès a tràmit la iniciativa 
legislativa popular pel dret a l'habitatge digne promoguda per la 

"seva" Plataforma, Ada Colau havia declarat solemnement als mi- 
cròfons de Telecinco que aquella era "una victòria ciutadana i no 
de cap partit", que no havia de fer-se servir "electoralment" i que 
no li interessava "entrar en política". Així i tot, exactament un any 
després, deixà la PAH per fundar el seu partit personal amb l’únic 
objectiu de conquistar l’alcaldia de Barcelona. 

En realitat, més que un partit -que a l’empara de l’article 6 de la 
Constitució Espanyola hauria de tenir una estructura interna i un 
funcionament democràtics- el de la Colau va aparèixer des del 
principi com un projecte merament personal. Per començar, Ada 
Colau va dir que no a les primàries, rebutjant rotundament la 
possibilitat que un altre membre de la seva coalició fos escollit 
com a alcaldable, i també va dir que no al model assembleari i 
de participació ciutadana amb què havia presentat el seu projecte 
-originàriament conegut com a Guanyem Barcelona i després 
substituït per Barcelona en Comú-, projecte caracteritzat per un 
programa polític força peculiar, un únic noble objectiu: fer fora 
el monstre dolent, és a dir, CiU. I ho va aconseguir! El 24 de maig 
de 2015 va demostrar al món que no és important si tens estudis 

o no, quantes llengües parles i quin currículum pots exhibir per- 
què, prescindint de tot això, "sí, se puedef'. 

1.La coronació 

Sembla increïble quantes coses ha fet ja Ada Colau des del dia 
de la seva investidura com a alcaldessa de la ciutat de Barcelona. 
Per començar, ja el mateix 13 de juny de 2015 va encarregar unes 
tasques imprescindibles per al bon funcionament del municipi, és 
a dir, va ordenar que es col·loquessin unes pantalles gegants, i 
altres mitjans de difusió exterior, a la plaça Sant Jaume perquè 
tothom pogués admirar-la i gaudir amb ella de la seva coronació. 

Republicans i socialistes, a més d’un regidor cupaire, van votar a 
favor de la seva investidura i un cop agafada la vara, insígnia llar- 
gament cobejada, la primera alcaldessa de la història de Barce- 
lona va honrar al seu públic amb una desfilada digna de la reina 
Elisabet d’ Anglaterra, sota una pluja de pètals i confeti, acompa- 
nyada de la seva cort i -ai las!- dels regidors de l’oposició palesa- 
ment avergonyits per aquella manifestació tan descarada de gran- 
dor i una mica terroritzats per la reduïda presència policial tot i la 
multitud allà concentrada. 

Sembla que, per aquesta operació d'egocèntrica magnificència, 
en vista de la qual s’hauria pogut contractar també un perruquer, 
l’Ajuntament hagi gastat 27.500 euros. No va fer-se servir cap ca- 
tifa vermella -i nosaltres que, ingènuament, havíem entès que vo- 
lia aixecar-les només fïgurativament, les catifes de l’Ajuntament- 
ni tampoc el servei de càtering privat, com s’havia fet en ocasió 
de la investidura de Xavier Trias. I pel que fa a les pantalles ge- 
gants, col • locades per apropar la política a la gent, es veu que la 
ciutat de Barcelona podrà disposar d’unes quantes eines també 
per assistir a la propera Champions League, ja que almenys el 

Barça sempre s’ho mereix això, per mèrits futbolístics o per la 
bona planta dels seus jugadors. I si l’alcaldessa volgués muntar- 
ies també en ocasió d’alguna reunió del Consell plenari, el públic 
encara podria gaudir de la bellesa i elegància del socialista Jaume 
Collboni o de l’eloqüència encantadora i fascinant del republicà 
Alfred Bosch. Però aquesta és una altra història... 

2.L’estrena 

L'endemà de la seva investidura, un cop desmuntades les panta- 
lles, l’alcaldessa va seguir actuant moguda per la seva ànsia de 
popularitat i, de fet, ja era a Nou Barris, el seu feu electoral, on - 
quina coincidència!- van aturar-se nou desnonaments. Poc im- 
porta que això s'hagi aconseguit gràcies a instàncies de l’anterior 
executiu municipal presidit pel convergent Xavier Trias; l'impor- 
tant és ser-hi, fer-s'hi veure, obtenir una portada amb un titular 
altisonant i que, per a la posteritat, "el primer que va fer Pexlíder 
de la PAH va ser aturar uns desnonaments". Tret d’aquests, però, 
els desnonaments van continuar com abans, i ho van fer sense 
heroïnes disposades a enfrontar-se a la policia a canvi d’una foto 
propagandística, ja que la propaganda ja estava feta i l’objectiu ja 
s’havia aconseguit. 

D’altra banda, per una misteriosa llei natural sobre el creixement 
directament proporcional de tot allò que no hauria de créixer, 
juntament amb els fums al cap dels nous governants va començar 
a pujar també el nivellàs de les seves polítiques. El 17 de juny, 

una decisió sobtada de l’honorable batllessa va sacsejar l’opinió 
pública catalana: la renúncia a la candidatura Barcelona-Pirineus 
als Jocs Olímpics d'Hivern del 2026 perquè aquest esdeveniment 
"no és un objectiu per al nou Ajuntament", si bé font d’ingressos 
altrament impossibles per als municipis del Pirineu. La notícia va 
provocar un gran desconcert entre els alcaldes de les ciutats di- 
rectament afectades per aquesta decisió, Puigcerdà i La Seu d'Ur- 
gell, adoptada sense cap diàleg i doncs imposada unilateralment 
des de la capital. Va esfumar-se així "l'oportunitat per situar els 
Pirineus al món", com denuncià el batlle de La Seu d'Urgell, Al- 
bert Batalla, a través del seu compte de Twitter. Però bé, què ens 
importa? Que s'espavilin els municipis pirinencs, Barcelona és el 
melic del món i té altres prioritats! I els muntanyencs van haver 
de pagar molt car el fet d’haver titílat de pixapins els nobles habi- 
tants de la capital. A veure qui pixa més lluny, ara! 

Per descomptat, l’actitud de Barcelona en Comú envers els grans 
esdeveniments esportius ja havia estat manifestada obertament 
abans de la investidura. Uns dies després de les eleccions, per 

exemple, Ada Colau havia anunciat que el seu govern no confir- 
maria la subvenció de 4 milions d’euros anuals al circuit Barce- 
lona-Catalunya on se celebra, entre d’altres competicions, el Gran 
Premi d’Espanya, ja que -va dir- "subvencionar la Fórmula 1 no 
és una prioritat, ho és més garantir les beques menjador". La sub- 
venció anual havia estat aprovada tres anys enrere amb l’objectiu 
de promocionar "el món del motor, la marca Barcelona i l’econo- 
mia al voltant del circuit". L’Ajuntament s’havia integrat al Con- 
sorci i el nom "Barcelona" havia estat afegit a Poriginal "Circuit 
de Catalunya". L’any anterior el circuit havia generat un impacte 
econòmic de 332 milions d’euros a Catalunya (hotels, restaurants, 
etc.), dels quals uns 188 milions només gràcies al Gran Premi 
d’Espanya. Però se sap que els diners creixen als arbres del jardí 
encantat de l’Ajuntament i doncs no cal pensar d’on treure’ls, sinó 
només com gastar-los. 

Pels mateixos motius, unes setmanes després, el govern municipal 
va amenaçar de retirar el suport a la Barcelona World Race - 
organitzada per la Fundació per la Navegació Oceànica de Bar- 
celona en la qual hi ha també la Cambra de Comerç, el Port i 

Fira de Barcelona- perquè, segons va explicar la segona tinenta 
d’alcaldia, Laia Ortiz, es tracta d’un esdeveniment "elitista" que 
no té "efecte redistributiu". Segons un estudi elaborat per ESADE, 
la regata hauria produït ingressos per uns 60 milions d’euros, però 
el nou govern municipal va seguir menyspreant els efectes posi- 
tius de tot allò que té l’objectiu de promocionar la ciutat a escala 
internacional i d’atreure nous visitants. 

3.L’ENTREVISTA 

El 19 de juny de 2015, Ada Colau va concedir la seva primera 
entrevista com a alcaldessa a l’ Antoni Bassas del diari Ara i va 
encendre les xarxes amb la seva afirmació que "ningú es cola al 
metro per caprici o per diversió". Segons la batllessa il·luminada 
pel sacre foc del "sí, se puede", ningú vulnera una norma per 
caprici, sinó per necessitat, i l’entrevistador va haver de recordar- 
li que hi ha gent que paga per fer servir el transport públic i que 
acaba pagant el bitllet també per a qui no ho fa, i "li sap greu. 
perquè també va justa". 

A més a més, en ocasió de la mateixa entrevista, tot i haver anun- 
ciat en campanya electoral que durant el seu mandat no hi hauria 
cotxes oficials, Ada Colau va informar orgullosament els seus con- 
ciutadans d’haver agafat ja el seu cotxe oficial. Evidentment, però, 
lAudi A6 d'en Trias no li agradava gaire i, de fet, va optar per 
un Seat Alhambra de set places en règim de lloguer, cotxe que, 
per les característiques demanades, l’empresa va haver d’anar a 
buscar a Sevilla. Potser un monovolum, per la seva aparença, és 

més apte per representar el que la batllessa predicava en campa- 
nya electoral, però segur que llogar un cotxe en lloc d’utilitzar el 
que P Ajuntament ja té no deu ser un bon negoci. I deu ser pel 
mateix motiu -per evitar cridar l'atenció i per guardar la seva 
imatge tan ben construïda d'activista d'esquerra radical- que la 
cap del consistori va imposar un canvi de look als seus guardaes- 
patlles que van haver d’acostumar-se a circular mudats com uns 
cupaires. 

En aquella època, l’Ajuntament podia comptar amb una flota de 
22 cotxes oficials destinats a l’alcalde, als tinents d’alcalde i als 
presidents dels grups municipals, i no és dolent recordar que, tot 
i haver anunciat, promès i reiterat la reducció dels cotxes oficials, 
el mes següent el govem municipal va signar un contracte biennal 
amb l’empresa Ecotaxi Barcelona que, a partir d’aleshores i per 
la xifra de mig milió d’euros, hauria garantit el desplaçament en 
taxi dels alts càrrecs de l’Ajuntament. 

M1enxufisme\ 

El 26 de juny, quan encara no havien passat dues setmanes de la 
investidura d’Ada Colau com a nova batllessa de la capital cata- 
lana, va escampar-se la notícia que la seva parella, Adrià Ale- 
many, havia demanat l’excedència a la Fundació del FC Barce- 
lona, on treballava, per anar a ocupar el càrrec que -segons de- 
ien- la seva consort li estava amorosament escalfant a l’Ajunta- 
ment. L’endemà, també a causa de l’onada d’indignació aixecada 
per aquest rumor, des de Barcelona en Comú van haver de co- 
municar oficialment d’haver fitxat Alemany com a responsable 
de relacions polítiques i institucionals del partit. El príncep con- 
sort, van aclarir, "assumirà tasques que ja estava desenvolupant 
de manera voluntària, però que, vist el volum que han adquirit, 
requereixen dedicació exclusiva i, per tant, passa a ser un càrrec 
remunerat". La mateixa Colau va defensar públicament el fitxatge 
de la seva mitja taronja a través de la seva pàgina de Facebook. 
Adrià Alemany "es alguien brillante, que aporta muchísimo, y 
que ha sacado tiempo de debajo las piedras para ayudar a que 

ganàramos las elecciones " , va escriure, i va explicar que també 
per això Barcelona en Comú li havia ofert una feina remunerada. 
Per tant, Alemany començà a treballar per al partit en lloc de fer- 
ho per a l’Ajuntament. 

Ara bé, que surtin de l’Ajuntament o del partit, els diners plouen 
del mateix núvol o, millor dit, els caga el mateix cul. De fet, se- 
gons preveu la llei sobre el finançament dels partits polítics, els 
recursos econòmics de cada partit estan constituïts principalment 
per les subvencions públiques atorgades per fer front a les despe- 
ses electorals i de funcionament (els recursos humans i materials, 
per entendre’ns) segons el nombre de vots i els escons obtinguts 
en ocasió de les últimes eleccions. Per tant, els sous erogats als 
càrrecs de Barcelona en Comú provindran de les arques públi- 
ques igual que els sous cobrats pels seus regidors i només donaran 
una volta més abans d’arribar a les àvides butxaques dels percep- 
tors. A més, atès que, segons el Tribunal de Comptes, Barcelona 
és un dels municipis que distribueix més diners als partits polítics, 
i que durant el 2014 les formacions amb representació a l’Ajunta- 

ment havien cobrat subvencions per un total de 2,5 milions d’eu- 
ros, podem fer-nos una idea de les xifres posades a l’abast de 
Barcelona en Comú després de les eleccions municipals del 2015. 

D’altra banda, tot i el fitxatge d’Alemany pel partit i no per l’Ajun- 
tament, el mateix va actuar en més d’una ocasió com a portaveu 
del govern municipal. En particular, durant les negociacions per 
al cartipàs de l’Ajuntament, la parella de l’alcaldessa va participar 
en una reunió cabdal amb els grups de l’oposició per pactar la 
repartició dels càrrecs de confiança entre els partits. Sembla que 
cadascun dels grups municipals fou representat pel regidor que, 
a partir d’aleshores, actuaria com a portaveu del seu grup mentre 
que Barcelona en Comú fou representada per Alemany i pel pri- 
mer tinent d’alcalde, Gerardo Pisarello, que però, tot seguit, deixà 
el paper de protagonista al consort de la batllessa, personatge no 
escollit pel poble i extern al municipi. I també una altra mitja 
taronja va participar en aquella reunió sense formar part del con- 
sistori, és a dir, David Cid, coordinador d’ICV a Barcelona i dolça 
parella de Janet Sanz, regidora de Barcelona en Comú. De mica 

en mica, doncs, l’empresa familiar Colau & Co. havia començat 
a posar-se en marxa... 

No gaire preocupats per les acusacions de nepotisme que van co- 
mençar a ploure per totes bandes, els nous governants de Barce- 
lona van seguir contractant persones properes als electes comen- 
çant per Vanesa Valino, parella del primer tinent d’alcalde, Ge- 
rardo Pisarello. La Valino va incorporar-se com a assessora a la 
regidoria d’Habitatge de l’ Ajuntament deixant la direcció de 
l’Observatori de Drets Econòmics, Socials i Culturals (DESC), 
una ONG alimentada per subvencions públiques -uns 3,8 milions 
d’euros en 7 anys, segons la premsa- on treballaven també Ada 
Colau i Gerardo Pisarello, i els regidors Jaume Asens i Gala Pin. 
Un trasllat massiu del DESC a l’Ajuntament. 

Ara bé, com ja havia fet Ada Colau, també Pisarello va haver 
d’explicar públicament els motius del fitxatge de la seva parella, 
"persona que fa 10 anys que treballa en temes d’habitatge", "de 
reconeguda competència en aquest àmbit", etcètera etcètera. El 
Pisy va aprofitar l’ocasió per recordar que Barcelona en Comú 


22 



L’EPOPEIA COLAUENSE 


"no fa la política de sempre" i "és important que la ciutadania ho 
sàpiga". Ostres, què dir? Ciutadania, si encara no ho saps, sàpi- 
gues-ho! 

Per descomptat, fent cas omís del fet que distribuir càrrecs de 
confiança a amics o familiars va a xocar contra els més elementals 
principis constitucionals d’igualtat, mèrit i capacitat, principis im- 
prescindibles quan es gestionen diners públics, l'alcaldessa reg- 
nant de la capital catalana ja ho havia deixat clar, que tenia tota 
la intenció de continuar amb l ’ enxufisme descontrolat i, de fet, 
havia palesat barrudament la voluntat de distribuir personalment 
62 dels 92 càrrecs remunerats de l'Ajuntament, és a dir, 62 sous 
públics tot i tenir només 11 de 41 regidors. " Barcelona c’est moi\ 
ens va semblar que digués la faraona Colau que, entre d’altres, 
per exemple, va nomenar un director d’alcaldia que ni tan sols 
havia acabat la carrera i que, amb només 25 anys, va anar a co- 
brar un sou de gairebé 80.000 euros anuals, només una mica més 
baix de la retribució del president del govern. 

5.CanPixa 

Es desaconsella la lectura d’aquest capítol a un públic sen- 
sible a l’ús de paraules desconvenients o a la descripció 
explícita de funcions corporals. Si seguiu amb la lectura, 
si us plau, eviteu escandalitzar-vos, ja que estic segura que 
vosaltres també feu pipí quan se us escapa. 

El 29 de juny de 2015, la predicadora de la "nova política" va dur 
a terme l’enèsim fitxatge, contractant una altra excompanya del 
DESC -feminista radical i activista "post-porno", segons va infor- 
mar la premsa- com a directora de comunicació de l’Ajuntament. 
I potser la senyora Àgueda Banón era exactament el que l'Ajun- 
tament de Barcelona i la seva alcaldessa necessitaven per incre- 
mentar la plantilla, però les imatges que començaren a circular 
per Internet no van ser una bona carta de presentació. En parti- 
cular, la imatge de la Banón que pixa enmig d’una via pública va 
despertar la hilaritat (i també la indignació) dels barcelonins que, 
per unes setmanes, van gronxar-se entre les ganes de riure i les 


24 



L’EPOPEIA COLAUENSE 


de plorar resignadament, òbviament passant per una pixarada 
d’ordenança. 

Per cert, si la comunicació institucional passa també a través de 
la satisfacció de les pròpies necessitats fisiològiques pel carrer, se- 
gur que a Barcelona hi ha milers de candidats pixaners aptes per 
a aquest càrrec. D'altra banda, com ja va aclarir el llunyà 2005 
l'aleshores alcalde Clos en ocasió d’una entrevista radiofònica, 
"de casa se surt pixat" i "si algú té problemes de retenció urinària, 
que es quedi a casa!". 

Tot i així, es veu que els afectats pels esmentats problemes no van 
quedar-se a casa i, per tant, el pipí va ser des del principi una 
qüestió de fonamental rellevància per al nou govern municipal 
que, com a primera mesura del seu pla de xoc contra el turisme 
massiu, va ordenar la instal • lació d’uns urinaris públics pels car- 
rers del districte de Ciutat Vella on -diuen- circula el nombre 
major de pixaners. Tampoc l’antic mercat del Born, on encara se 
celebrava el Tricentenari dels fets del 1714, no va quedar-se sense 
el seu particular urinari -un urinari obert, per pixar-hi dempeus 

amb el públic que t’observa el cul, i "portàtil", com si fos un ordi- 
nador- que va sorgir pràcticament enganxat a una de les seves 
parets laterals amb la consegüent indignació de bona part dels 
ciutadans. 

El grup municipal de CiET no va trigar a demanar el trasllat de 
Purinari a un lloc més discret, ja que -com va lamentar el regidor 
de Cultura de l’anterior govern municipal, Jaume Ciurana- la 
seva col • locació fora de la porta del Born fou una "falta de res- 
pecte al patrimoni i a la memòria, així com a l’estètica i al paisatge 
urbà". La regidora Francina Vila, per la seva banda, va definir els 
urinaris com un "invent de principiant" de la batllessa i un "exem- 
ple de com governa, des del desconeixement i amb decisions su- 
perficials". El PP, en canvi, fent mostra del seu puritanisme, va 
demanar que els urinaris fossin tancats, ja que a ningú no li agrada 
assistir a les pixades dels altres, i també que poguessin utilitzar-se 
per dones i discapacitats. 

6.AI, LA CULTURA 

Que l’alcaldessa de Barcelona no fos una dona excessivament 
amant de la cultura, ja se sabia. Per l’amor de Déu, no és la fi del 
món: se sap que no tothom estima estudiar i, a més, si l’electorat 
barceloní hagués volgut un alcalde culte, hauria pogut votar l’Al- 
fred Bosch que traspua cultura per tots els porus de la pell i mai 
no podria representar els que pateixen urticària al davant d’una 
biblioteca. 

Ara bé, el 7 de juliol de 2015 l’alcaldessa va carregar-se un esde- 
veniment, justament cultural, a punt de celebrar-se a Barcelona, 
és a dir, la reunió anual del Parlament Europeu de la Cultura que 
hauria aplegat a la capital intel • lectuals provinents de tota Europa 
i que se celebra cada any en una ciutat europea diferent. Ada 
Colau va decidir que això no s'havia de fer i va esborrar l’acte, 
cancel·lant la subvenció ja concedida. 

La conferència ja havia estat organitzada amb el vistiplau de l'an- 
terior govern municipal i potser també per això la batllessa va 
decidir que no s’havia de fer cap reunió, ja que "aquesta entitat 

no té vinculació amb Barcelona" -com si les subvencions conce- 
dides a l’octubre següent als emprenedors palestins o al col • lectiu 
gai de Guatemala en tinguessin- i el govern de Barcelona en 
Comú només donarà "suport a trobades que estiguin vinculades 
a la projecció de creadors de Barcelona i a programes articulats 
amb el teixit cultural de la ciutat". L’Ajuntament de Barcelona, 
per tant, va negar-se a assumir la despesa relacionada amb l’esde- 
veniment, encara que la subvenció ja hagués estat prevista i ator- 
gada per l’equip de Xavier Trias. 

Segons denuncià l’exregidor de Cultura del govern anterior, 
Jaume Ciurana, la decisió sobre la cancel·lació de l’acte hauria 
pogut "tenir conseqüències jurídiques i econòmiques" perquè el 
conveni ja estava signat i "part de la subvenció fins i tot ja pagada". 
A més, Ciurana va criticar que l’executiu presidit per Ada Colau 
hagués sospès la reunió sense ni tan sols posar-se en contacte prè- 
viament amb els seus organitzadors, fet perjudicial per al prestigi 
internacional de la ciutat que, segons les paraules de l’exregidor, 
a partir d’aleshores seria considerada inevitablement "gens fiable 

i incapaç d’assumir els seus compromisos, fins i tot, com és el cas, 
si ja estan signats i pagats". 

7.GUIRILÀNDIA 

Tot i els beneficis indiscutiblement aportats a la ciutat de Barce- 
lona pel turisme, Ada Colau va deixar clar des del principi que 
faria de tot per lluitar contra la invasió descontrolada de guirís. I 
efectivament, una de les primeres mesures adoptades pel seu go- 
vern municipal havia estat la suspensió de la concessió de noves 
llicències turístiques, incloses les hoteleres, amb consegüent parà- 
lisi de projectes ja iniciats com ara la Torre Agbar, a punt de 
convertir-se en un hotel de cinc estrelles de la cadena nord-ame- 
ricana Hyatt, i l’edifici de Deutsche Bank, als Jardinets de Gràcia, 
adquirit pel grup inversor KKH Property per 90 milions d’euros 
amb la intenció de convertir-lo en un hotel de cinc estrelles de la 
cadena Four Seasons. 

Unes setmanes després de l’adopció de la mesura restrictiva, es 
va comprovar que la Torre Agbar quedava exempta de la mora- 
tòria, ja que el propietari havia sol·licitat el certificat de règim 
urbanístic abans de la publicació de la moratòria mateixa al But- 
lletí Oficial de la Província de Barcelona, però, tret d’aquest cas 

excepcional, l’alcaldessa va aconseguir prohibir que a Barcelona 
s’instal • lessin hotels de luxe de cadenes presents a totes les capi- 
tals europees, amb pèrdues de milions d’euros i de milers de llocs 
de treball. 

Mentrestant, va arribar l’estiu i qui s’esperava una treva deguda a 
les vacances va quedar-se decebut. La ciutat va omplir-se de turis- 
tes i Ada Colau va seguir fent mostra del seu rebuig cap als pobres 
estrangers desitjosos de visitar la seva ciutat. Com que res podia 
fer contra els acords de Schengen, la batllessa del canvi va inten- 
tar buscar la manera per limitar el nombre de creuers que vol- 
guessin atracar al port de Barcelona, i també va plantejar la pos- 
sibilitat de pactar i autoritzar amb antelació el recorregut dels tu- 
ristes, dos milions de visitants indesitjats que haurien de quedar- 
se a casa seva en lloc d’anar a "expulsar la ciutadania del seu 
espai públic". Així mateix, va començar a circular la notícia que 
l’alcaldessa començava a parir dolenteries contra el bus turístic de 
la ciutat, potser a causa del nombre reduït de passatgers -versió 
oficial- o potser perquè podria ser considerat un dels principals 
responsables de la circulació dels guirís , aquella raça tan odiada 

que procedeix de cada racó del món civilitzat i que ja és objecte 
de minuciosos documentals del National Geographic Channel. 

8.UNIONISME 

El 31 d’agost de 2015 la faraona va palesar (per fi!) la seva vocació 
unionista i va anunciar que no participaria en la Via Lliure, la 
manifestació organitzada per la plataforma "Ara és l’hora" per a 
l’onze de setembre següent. Com que ja feia temps que s’havien 
convocat les eleccions autonòmiques, previstes per al 27 de se- 
tembre, Ada Colau va justificar la seva decisió amb una pre- 
sumpta "referència explícita" de l’acte amb la campanya electoral 
duta a terme per la coalició independentista Junts pel Sí. Al final, 
l’odi envers l’aleshores president de la Generalitat, el convergent 
Artur Mas, pogué més que qualsevol altra raó i la Colau declarà 
que no baixaria al carrer juntament amb la multitud de votants 
de la llista electoral més gran que hi hagi hagut mai a Europa. 

Amb la seva decisió respecte a la Via Lliure, doncs, Ada Colau 
confirmà l’actitud del seu partit pel que fa a l’independentisme, 
actitud que va començar a revelar també en relació al discurs 
sobre l’eventual adhesió de l’Ajuntament de Barcelona a l’Asso- 
ciació de Municipis per la Independència, adhesió considerada 

per ella i pels seus companys com un instrument de propaganda 
electoral a favor de Junts pel Sí, exactament com la manifestació 
prevista per a la Diada. 

Concretament, pel que fa a l’adhesió de la capital catalana a 
l’AMI, la batllessa preanuncià que, al ple justament convocat per 
decidir-ho, el seu grup s’abstindria, amb consegüent impediment 
a l’adhesió mateixa per impossibilitat d’aconseguir la necessària 
majoria absoluta. "El debat de l’AMI no pot substituir un referèn- 
dum a Catalunya", declarà Ada Colau, oblidant completament 
que una consulta ja s’havia fet l’any anterior i que el 80,98% de 
2.344.828 electors havia votat a favor de la independència. 

Va arribar el 7 de setembre de 2015 i amb motiu de la petició 
signada conjuntament pels regidors dels grups municipals de CiU, 
ERC i de la CUP, va dur-se a terme la sessió extraordinària del 
plenari del Consell Municipal de Barcelona a fi de debatre i votar 
l’adhesió de la ciutat a l’Associació de Municipis per la Indepen- 
dència. 

Tot i l’optimisme expressat pel càndid president del grup munici- 
pal d’ERC, Alfred Bosch, convençut que al final Barcelona en 
Comú se sumaria a la proposta, o bé donaria llibertat de vot als 
seus regidors, el ple rebutjà l’adhesió a l’AMI per l’abstenció de 
tots els regidors del partit liderat per Ada Colau i de la regidora 
d’Unió, Sònia Recasens, i pels previsibles 12 vots contraris de Ciu- 
tadans, PSC i PP. La proposta, per tant, va obtenir el vot favorable 
de només 17 regidors dels 21 necessaris. I l’alcaldessa no només 
va abstenir-se, sinó que també va prohibir decididament i dicta- 
torialment als seus regidors, privats del lliure arbitri, que hi votes- 
sin a favor. Encara no és clar amb quin càstig corporal la sobirana 
hagi amenaçat eventuals 
desobedients -la vara ens 
sembla perfecta per a unes so- 
nores natjades-, i probable- 
ment no ho sabrem mai, ja 
que els membres de la cort 
colauense van fer el que els 
havien ordenat com a bons 

soldadets, aixecant parets entre ells i els regidors de l’oposició que 
fins aleshores semblaven disposats a garantir una mínima estabi- 
litat al govern municipal. 

L’ Alfred Bosch, en particular, immensament decebut pel resultat 
de la votació, va recordar a l’alcaldessa que ERC havia donat 
suport a la seva investidura també perquè semblava que hi hagués 
un apropament de Barcelona en Comú als ideals independentis- 
tes dels republicans. Ada Colau, de fet, quan encara buscava con- 
sensos de manera molt oportunista, havia deixat entendre que 
aniria a la Meridiana -on quatre dies després tindria lloc la Via 
Lliure- i també que examinaria la possibilitat de votar favorable- 
ment per a l’adhesió a l’AMI mentre que, un cop investida, estava 
fent servir l’excusa de les eleccions que s’apropaven -eleccions, 
recordem, ja previstes mesos abans de la seva investidura- per 
desertar les celebracions de la Diada i per evitar pronunciar-se 
sobre l’AMI. 

9.ELS CENT DIES 

Mentrestant, entre crítiques i polèmiques, cent dies ja havien pas- 
sat i Ada Colau va celebrar-los informant els seus seguidors de la 
intensitat dels mateixos, durant els quals -segons va escriure al 
seu mur de Facebook- "s'han posat en marxa les polítiques amb 
què ens hem compromès amb la ciutadania i que faran de Barce- 
lona una ciutat més justa i més democràtica". 

'Ja hem aconseguit coses que abans semblaven impossibles", va 
declarar, sense detallar quines coses concretes s’haurien aconse- 
guit, i també va explicar que s’havia "avançat en cadascun dels 
eixos principals que ens vam marcar i això ens permet tenir unes 
institucions que fan front a les desigualtats". I les paraules de l’al- 
caldessa van deixar una mica confosos els ciutadans que, per uns 
minuts, van pensar d’haver tornat als mesos de la campanya elec- 
toral, quan tot era xerrameca i declaracions abstractes d’intents. 
La Colau va seguir amb el seu llarg discurs genèric sobre drets 
humans, justícia i igualtat, tot molt bonic, sense cap concreció. 
"Han estat els primers cent dies, però els canvis comencen a notar- 

se", va afirmar orgullosa després d’haver paralitzat una bona part 
de l’economia de la ciutat. 

Els partits de l’oposició, per la seva banda, van aprofitar l’ocasió 
per subratllar l’absència de programa del govern Colau que fins 
aleshores -van afirmar- només havia improvisat. "És un govern 
que bàsicament es fa selfies, més preocupat pels tuits, per les pu- 
blicacions de Facebook i pel que es diu d'ells a la xarxa que no 
pas de fer el treball", va lamentar l’exalcalde Trias. 

10.EL viatge 

A les acaballes del mes d’agost, el grup municipal d’ERC havia 
registrat un prec perquè el consistori emprengués les mesures ne- 
cessàries per acollir els refugiats de guerra sirians. Ada Colau no 
només va acceptar el prec, sinó que també va aprofitar l’ocasió 
per organitzar el seu primer viatge oficial com a alcaldessa i per 
marxar cap a Alemanya per anar a mirar com es gestionava allà 
el problema dels refugiats. A l’octubre, per tant, Ada Colau va 
sortir de viatge, acompanyada per una delegació de vuit persones 

amb les quals va anar a visitar, entre d’altres, el centre de recepció 
dels refugiats i els allotjaments a ells destinats a la ciutat de Leip- 
zig. 

Tot i les invitacions -com si s’hagués tractat d’un viatge de final 
de curs-, cap membre de l’oposició no va voler acompanyar la 
seva alcaldessa. L’exalcalde Xavier Trias va rebutjar l’oferta a 
causa del cost elevat del viatge, 12.700 euros que -va destacar- 
s’hauria hagut d’aprofitar per a les entitats especialitzades. La pre- 
sidenta del grup municipal de Ciutadans, Carina Mejías, va des- 
tacar que l’alcaldessa havia emprès aquell viatge "innecessari" no- 
més per "buscar una foto", ja que la feina s’hauria hagut de fer 
des de Barcelona i aquells diners s’haurien hagut de destinar als 
refugiats ja presents a la capital. El líder del grup dels populars, 
Alberto Fernàndez Díaz, per la seva banda, a més de criticar ell 
també el cost del viatge, va observar que la partida s’hauria hagut 
de destinar a "donar resposta a les famílies que ho necessiten". 

En canvi, republicans, socialistes i cupaires, més diplomàtics, van 
apel·lar a les seves agendes per evitar la indesitjada sortida com a 
membres de l’humiliant seguici. 

11. Subvencions fantasioses 

El 28 d’octubre de 2015, el Butlletí Oficial de la Província de Bar- 
celona va informar sobre l’atorgament de subvencions a entitats 
dedicades a l’àmbit de la cooperació internacional. En particular, 
el govern presidit per Ada Colau -contrari a les subvencions a 
favor de la Fórmula 1 i d’altres esdeveniments internacionalment 
rellevants- va destinar 4 milions d’euros a 70 projectes de coope- 
ració internacional, alguns fortament lligats a l’extrema esquerra. 
Per exemple, 10.000 euros van ser destinats a la digitalització del 
documental "Cuba descriptiva”, fonamental per al benestar dels 
barcelonins, i 113.000 euros al col·lectiu de dones emprenedores 
de l’Havana, com si fos possible muntar una empresa en un país 
comunista com Cuba. 

Altres 62.500 euros van fer-se servir per ajudar els emprenedors 
palestins a "superar el dol" provocat per "l’ocupació israeliana" 
mentre que uns 150.000 euros van ser destinats a les "Brigadas 

Internacionales de Paz de Catalunya" per estudiar els drets hu- 
mans a Bogotà i uns 60.000 van ser atorgats al col·lectiu gai de 
Guatemala. 

I una subvenció de 60.000 euros hauria estat concedit més enda- 
vant, a la primeria del mes de desembre -de forma directa i sense 
concurs-, a la Fundació Codespa Catalunya per al projecte "Pro- 
moció de la governança local al municipi de Tetuan (Marroc) 
mitjançant l'ampliació de les capacitats institucionals i ciutadanes 
en la gestió dels serveis públics". Segons va explicar el diari Eco- 
nomia Digital, la subvenció hauria estat atorgada sense prèvia 
convocatòria pública amb motiu de "l'excepcionalitat que con- 
corre en el projecte". 

Això va confirmar la predilecció que Ada Colau sempre havia 
tingut per les subvencions a favor de projectes totalment impro- 
ductius per a l’economia, potser perquè ella també sempre se 
n’havia beneficiat. Ja al març de 2013, la premsa informava que 
l’aleshores activista, cara visible de la PAH, que en aquell temps 
lluitava -amb èxits remarcables- contra els desnonaments, no ho 

feia debades, sinó gràcies a les nombroses subvencions cobrades 
per les entitats en nom de les quals actuava. 

En particular, l’Observatori DESC, per al qual Ada Colau oficial- 
ment treballava, cobrava subvencions per organitzar cursos per 
"educar" les comunitats llatinoamericanes sobre temàtiques soci- 
als com, per exemple, l’habitatge "de gènere" o la "sobirania ali- 
mentària", i per monitorar els desnonaments a l’ Amèrica Llatina. 
Per aquesta tasca, entre el 2003 i el 2011 el DESC va rebre sub- 
vencions públiques per un total de 3,75 milions d’euros provi- 
nents de governs municipals, autonòmics i també del govern cen- 
tral. Uns 480.000 euros, per exemple, haurien estat erogats per al 
projecte "El dret a la ciutat i als drets econòmics, socials i culturals 
a P Amèrica Llatina" mentre que uns 210.000 euros s’haurien des- 
tinat al projecte "Dona i habitatge: construint dignitat". Els diners 
cobrats per l’ONG, per tant, no van destinar-se directament a les 
comunitats interessades, sinó que se’ls va quedar l’entitat per or- 
ganitzar aquests cursos. Concretament, pel que fa a les subvenci- 
ons rebudes per l’Ajuntament de Barcelona aleshores governat 

per Xavier Trias -govern que Ada Colau, durant la seva campa- 
nya electoral, titllava impunement de mafiós-, en quatre anys el 
DESC i la PAH haurien cobrat un total 365.000 euros presentant 
com a justificants els sous de l’actual batllessa (2.600 euros men- 
suals) per tasques d’organització i coordinació, i de la seva regi- 
dora Gala Pin (1.100 euros) com a tècnica del projecte. 

12.LES MANTES 

Des que Ada Colau havia esdevingut alcaldessa, la pressió poli- 
cial i el nivell de seguretat a la ciutat havien baixat notablement 
i, entre d’altres conseqüències, el fenomen del "top manta" s'havia 
estès desmesuradament pels carrers del centre. Com que l’exal- 
calde Trias havia apujat fins a 22 euros (quin despropòsit!) el preu 
de les hores extres dels agents de la Guàrdia Urbana, sembla que, 
pel nou govern municipal, la policia hagués de fer només les ho- 
res ordinàries amb la conseqüència que els venedors ambulants 
il·legals s'havien eixamplat per les vies públiques d'una ciutat 
transformada en la capital mundial del "top manta". Al cap d'unes 
setmanes, Barcelona s'havia convertit en un mercat a cel obert de 
productes contrafets que havia arribat a ocupar establement fins i 
tot la plaça Sant Jaume, gràcies també a la passivitat de la Guàrdia 
Urbana a la qual s’havia prohibit qualsevol intervenció contra els 
manters. De tant en tant, la Colau havia ordenat alguna batuda 
dels agents de policia municipal, però amb la prohibició de dur 
a terme detencions, ja que, segons les ordres del consistori, "cal 

deixar-los treballar en pau o donar-los una alternativa", amb bona 
pau dels comerciants de tota la vida. 

Cap a la meitat del mes de novembre, com que fins aleshores 
Ada Colau no havia sabut resoldre el problema dels manters i els 
comerciants barcelonins regulars -cada dia més emprenyats- re- 
clamaven una solució immediata de la qüestió, el govem munici- 
pal va rendir-se a l’evidència de la seva ineptitud pel que fa al 
quòdlibet i va consentir que es constituís una Taula de Ciutat que 
afrontés el tema de la venda irregular, un espai de diàleg impulsat 
pel grup municipal d’Esquerra Republicana i presidit pel seu por- 
taveu, Jordi Coronas, conegut per les seves virtuts d'home pràctic 
i bon negociador. 

Ara bé, fins a la constitució de la Taula de Ciutat, encara no hi 
havia hagut cap diàleg entre el sindicat dels manters i l'Ajunta- 
ment, cap intent de solucionar el problema per part dels òrgans 
de govern municipal, si bé els manters ja havien demostrat la seva 
voluntat de complir la normativa i, justament el mes anterior, un 
centenar d’ambulants irregulars s’havien associat en un sindicat 

constituït amb l’objectiu de negociar amb l’Ajuntament per tal 
d’assolir la regularització de la seva activitat. "Ha arribat l’hora de 
reconèixer una altra Barcelona, la Barcelona negra", havia reivin- 
dicat Aziz Faye, portaveu del sindicat. I Ada Colau deu haver 
pensat que, per blanquejar-la, aquesta Barcelona negra, hauria 
pogut comprovar si entre els seus antics companys del DESC o 
de la PAH hi havia algú que, mentrestant, hagués muntat alguna 
empresa de pintura, a fi de contractar-los. 

13.L’enxufisme n 

Com era previsible, tot i les acusacions dirigides als representants 
de la classe política fïns aleshores al govern, acusats de corrupció 
sense cap sentència judicial de condemna que ho confirmés, la 
que va presentar-se com a encarnació de la "nova política" va 
conformar-se sense cap problema d’adaptació als mètodes que, 
en els seus discursos electorals, atribuïa a la "casta". I la col·loca- 
ció de parelles, familiars i amics dels governants va seguir consti- 
tuint una de les activitats contractuals predilectes del consistori 
barceloní. La política de l ’ enxufisme començada unes setmanes 
després de la investidura, per tant, va continuar i, a final de no- 
vembre de 2015, els diaris van fer-se ressò de la contractació per 
part de l’Ajuntament de Barcelona d’unes empreses vinculades a 
les parelles de dos càrrecs de Barcelona en Comú. Concretament, 
segons va informar el diari ABC, l’executiu de Colau hauria de- 
cidit d’externalitzar el projecte de participació ciutadana contin- 
gut en el seu programa electoral i ho hauria fet encarregant-ho a 
les empreses Raons Públiques i Punt Sis a través del procediment 

per a l’adjudicació directa dels contractes menors regulat per l’ar- 
ticle 122 de la llei de contractes del sector públic. 

L’empresa Raons Públiques signà uns contractes per a la gestió 
dels processos participatius als districtes d’Horta (9.982 euros), 
Ciutat Vella (dos contractes per 3.900 i 1.936 euros), Sants (3.250 
euros) i Les Corts (5.900 euros), per un total d’uns 25.000 euros, i 
no sembla un cas que hi treballi la parella de Raimundo Viejo, 
membre de Barcelona en Comú i regidor d’Educació a l’Ajunta- 
ment de Barcelona fins a la seva candidatura per a les eleccions 
generals espanyoles. 

En canvi, l’empresa encarregada de gestionar el projecte al dis- 
tricte de PEixample amb un contracte de 4.450 euros va ser el 
Col·lectiu Punt Sis, en què treballava la parella del regidor d’Ha- 
bitatge, Josep Maria Montaner, fins al seu nomenament com a 
directora d’Urbanisme a l’Ajuntament de Santa Coloma de Gra- 
menet després de les eleccions municipals del 24 de maig de 
2015. 

Des de l’ Ajuntament van justificar l’adjudicació directa amb l’im- 
port dels contractes, si bé l’oposició denuncià que els mateixos 
haguessin estat expertament fraccionats justament perquè el seu 
import fos inferior als 18.000 euros previstos per l’esmentat article 
122 de la llei de contractació. Per tant, el nepotisme descarat va 
continuar, tot i trobar el suport de les normes que, pel que es veu, 
són fàcilment eludibles. 

14.0CELLS 

A mitjan desembre, l’adaptació del govern colauense als mètodes 
dels antecessors va haver de passar també per la solució dels pro- 
blemes dels ocells barcelonins. Potser amb motiu del feminisme 
imperant en l’anomenada "nova política", o potser a causa d’una 
antipatia amagada cap al seu volàtil regidor d’Ocupació i Em- 
presa, Ada Colau va confirmar la despesa de 407.000 euros per 
eliminar els coloms de la ciutat, tot i haver promès un control ètic 
i no letal dels animals, començant per l’ús d’anticonceptius. 

Res de condons, doncs, i l’empresa Columba Control S.L. -en- 
carregada de la ingrata tasca des de feia una vintena d’anys- va 
continuar capturant amb xarxa els coloms per executar-los amb 
gas i eliminar-ne els cossos. A més a més, el consistori, per exi- 
gències d’igualtat entre pennats, fins i tot hauria ordenat la captura 
dels pollets de gavina directament dels nius i la seva eliminació, 
perquè a la capital no sobressin ocells ni testosterona. 

Les entitats animalistes, com era previsible, van denunciar aques- 
tes pràctiques per enèsima vegada, van retreure a l’alcaldessa l’in- 
compliment de les promeses electorals i van recordar que un es- 
tudi del Museu de Ciències Naturals de Barcelona ja havia de- 
mostrat la inutilitat de l’eliminació periòdica dels coloms, ja que, 
tot i la matança anual, des del 1991 fins al 2006 el seu nombre 
havia crescut un 95%. Emperò, tot i les pressions d’organitzacions 
com "Cor de colom" i fins i tot del partit animalista PACMA, 
l’Ajuntament no va fer ni un pas enrere i va tirar endavant la seva 
lluita contra els perillosos ocells. 


53 



STELLA FIRINU 


15.LA CONQUESTA DE MADRID 

Encara que durant la campanya electoral per a les eleccions au- 
tonòmiques del 27 de setembre, Ada Colau havia preferit no mu- 
llar-se a favor de cap partit -tampoc de la llista podemita "Catalu- 
nya sí que es pot" que, de fet, va obtenir resultats força decebe- 
dors-, quan van convocar-se les eleccions generals espanyoles, 
l’alcaldessa de Barcelona va decidir que volia conquerir Madrid, 
si bé encara no hagués trobat el rumb a la seva ciutat. 

Atès que les últimes enquestes sobre les intencions de vot dels 
espanyols mostraven una davallada vertiginosa de Podemos, Pa- 
blo Iglesias -professor associat d’oportunisme a la Universitat Po- 
pulista de les Castelles- va pensar que podia conquerir el vot dels 
catalans aprofitant el resultat de Barcelona en Comú a les últimes 
municipals, i també -per què no?- tornant a remenar un altre cop 
el seu programa electoral, on ja hi cabia tot i el contrari de tot, 
per afegir-hi el dret a decidir que -deu haver pensat- sempre fa 
patxoca entre els independentistes. 

Ada Colau, per la seva banda, no va deixar escapar l’ocasió i va 
aprofitar les necessitats de Podemos per ampliar la seva esfera de 
poder fins a l’àmbit estatal, a fï de col • locar persones de confiança 
també a Madrid, ja que les possibilitats d ’ enxufar coneguts a Bar- 
celona ja s’estaven acabant perquè gairebé tots els càrrecs, dissor- 
tadament, ja estaven ocupats. 

Barcelona en Comú, per tant, va decidir presentar-se a les elecci- 
ons espanyoles juntament amb Podemos. Ada Colau va imposar 
el seu verb obtenint que Pablo Iglesias consentís que la llista es 
digués "En Comú Podem", però no va aconseguir que la seva 
parella l’encapçalés pel rebuig expressat pels podemites. La llista, 
doncs, fou encapçalada per l'historiador Xavier Domènech, altre 
personatge proper a la batllessa i fins aleshores responsable del 
comissionat de Memòria Històrica de l’Ajuntament, justament 
creat per a ell només cinc mesos enrere durant les operacions de 
fitxatge dels membres de la cort de la reina. 

Ara bé, el 13 de desembre, en ocasió de l'acte central de campa- 
nya electoral de Podemos a Madrid, Ada Colau va aclarir una 

vegada més la seva actitud unionista. Víctima de l’entusiasme per 
Pegocentrisme satisfet al davant d’aquella multitud podemita, du- 
rant la seva intervenció se li va escapar que "Madrid pot tornar a 
ser la nostra capital", provocant les reaccions indignades dels in- 
dependentistes que, per un instant, s’havien empassat la promesa 
d’un referèndum en cas de victòria d’En Comú Podem. 

Tot i les intervencions immediates a les xarxes socials de l'omni- 
present parella de la batllessa, que intentà desviar l'atenció cap 
als crits dels assistents -crits populistes de "visca Catalunya" sense 
cap referència a la independència-, la veritable actitud d’Ada Co- 
lau pel que fa a la llibertat dels catalans ja s’havia desvelat per 
enèsima vegada. En particular, segons les paraules de l’alcaldessa 
barcelonina, Madrid hauria pogut convertir-se "en la capital de la 
plurinacionalitat i del dret a decidir-ho tot". 

El significat d'aquest "dret a decidir-ho tot" encara és un misteri, 
però ja des d’aleshores va quedar clar que la independència no 
estava inclosa entre les qüestions per decidir. Com sempre, però, 
el poble no veu el que no vol veure; i encara que això hagi passat 


56 



L’EPOPEIA COLAUENSE 


exactament el dia de Santa Llúcia, protectora dels cecs, cap mira- 
cle va fer obrir els ulls als electors. 

L’endemà, el líder màxim de Podemos -potser justament per no 
haver de contestar preguntes sobre la relliscada de la seva aliada 
barcelonina-, va deixar plantat el pobre conductor radiofònic 
Jordi Basté que l’esperava per una entrevista a RAC1. 

"TU has fet la cagada i TU ara la soluciones!", deu haver-li dit 
Pablo Iglesias a la Colau. Aleshores, amb l’objectiu de posar re- 
mei al desastre, l’alcaldessa de Barcelona va respondre personal- 
ment a les preguntes de Basté, però, en lloc d’arreglar les coses 
fins i tot va aconseguir agreujar el dany, intentant convèncer els 
oients que, quan havia dit "la nostra capital, volia dir la capital de 
la gent" -o sigui?- i "hauria d’haver calculat millor que cada pa- 
raula es pot malinterpretar en campanya electoral, hauria d’haver 
afinat més". Ada Colau, doncs, només lamentà no haver preparat 
abans la mentida i haver-se deixat escapar la veritat, és a dir, la 
seva voluntat de retre vassallatge a la capital espanyola, amb Pa- 
blo Iglesias fent de patge al costat del tron de Felip VI. 

Tot i així, els catalans, coneguts també per la seva bondat, en lloc 
de retreure a la Colau el seu desig de sotmetre Catalunya encara 
més a Espanya, li van agrair la seva claredat després de mesos 
d’ambigüitat sobre el tema, i van seguir aguantant-la amb la santa 
paciència de Job. 

16.L’ OPORTUNISME 

El 23 de desembre de 2015, quan ja s’havien celebrat les eleccions 
espanyoles que havien decretat la victòria d’En Comú Podem a 
Catalunya, la Comissió de Presidència i Drets de Ciutadania de 
l’Ajuntament de Barcelona va expressar formalment el seu suport 
a la resolució independentista aprovada pel Parlament català el 
27 d’octubre anterior a fi de començar el camí cap a la creació 
del nou estat. Ho va fer -que sigui clar- gràcies al vot favorable 
d’ERC, CiU i la CUP mentre que, com era previsible, el PP, C’s 
i el PSC van votar en contra i, igualment predictible, Barcelona 
en Comú va abstenir-se. 

Tot i això, gairebé tots els mitjans de comunicació que van infor- 
mar de la notícia duien com a imatge destacada la foto de l’alcal- 
dessa que fins i tot semblava celebrar-ho; i els titulars, en informar 
que l’Ajuntament s’adheria a la declaració de ruptura del Parla- 
ment, van fer que s’eixamplés el missatge que Barcelona en 
Comú, per fi, s’havia tornat independentista. 

El partit liderat per Ada Colau, al contrari, va seguir sense mullar- 
se a favor de la independència. Amb la seva abstenció, Barcelona 
en Comú va deixar que lAjuntament s’adherís a la resolució in- 
dependentista del Parlament simplement perquè l’aprovació no 
hauria tingut cap conseqüència concreta per a l’Ajuntament ma- 
teix i, per tant, el gest no va contradir la seva vocació unionista. 
Si hi afegim que la resolució ja havia estat anul • lada pel Tribunal 
Constitucional una vintena de dies abans, no queda dubte sobre 
la natura merament publicitària del gest. 

Així com queden pocs dubtes sobre el fet que Ada Colau sigui 
principalment unionista. Entre la promesa d’un hipotètic i irrealit- 
zable referèndum, feta durant la campanya electoral per a les elec- 
cions generals amb l’únic objectiu de recaptar vots entre els inde- 
pendentistes, i la declaració que "Madrid pot tornar a ser la nostra 
capital" feta al davant de l’electorat podemita madrileny, es po- 
dria definir la Colau com un futbolista que -teoritzant l'absència 
d'una federació de futbol- aconsegueix fer-se fitxar contemporà- 
niament pel Barça i pel Reial Madrid, presumint de ser pitxitxi 
tot i no haver marcat mai cap gol i amb l'esperança que els dos 


60 



L’EPOPEIA COLAUENSE 


clubs no s'adonin de la "bigàmia futbolística". Per cert, el doble 
joc no duraria fïns a l'infinit, ja que almenys dos cops en una lliga 
els dos equips han d'enfrontar-se. I això passa també a la vida. A 
veure què passarà quan s'hagi de jugar el clàssic... 

17.SENSUALS transparències 

A la darreria del mes de desembre, Ada Colau va estrenar el 
portal de transparència de l’ Ajuntament que, en un tres i no res, 
va cridar l’atenció de periodistes i xafarders encuriosits per les 
retribucions i els béns oficialment declarats pels regidors i els con- 
sellers de districte. Tot i això, segons denuncià l’elegantíssima pre- 
sidenta del grup municipal de Ciutadans, Carina Mejías, el portal 
hauria omès la publicació de les dietes i dels pagaments en espè- 
cie que percebrien els regidors. A més a més, segons va observar 
la mateixa Mejías, al portal no surt on va a parar la quota de 
retribució a la qual l’alcaldessa i els seus companys de partit hau- 
rien declarat de renunciar al principi del mandat. 

Recordem que, quan van prendre possessió del càrrec, Ada Co- 
lau i tots els regidors de Barcelona en Comú havien promès que 
lliurarien la part de sou que excedís els 2.200 euros a alguna 
ONG, sense mai especificar quina, mentre que -pel que sembla- 
després de 8 mesos de la investidura, els membres del govern 
barceloní encara no havien triat l’organització a la qual destinar 

el sou excedent i, per tant, seguien percebent la retribució íntegra 
declarada al portal de transparència. Per descomptat, cap elector 
havia demanat a la Colau i companyia que anessin a cobrar una 
xifra en lloc d’una altra, sinó que ells mateixos s’hi havien com- 
promès. En cas contrari, ara ningú no els ho estaria reprotxant. 
Se sap que Pinfern és empedrat de bones intencions... 

Dit això, donant un cop d’ull a l’esmentat portal, el que crida 
l’atenció és el fet que gairebé tots els membres del govern muni- 
cipal exhibeixen uns comptes bancaris dignes d’una puta (amb 
perdó) durant la Setmana Santa mentre que l’exalcalde Xavier 
Trias quasi sembla haver-se d’excusar per haver treballat sempre 
i haver aconseguit estalviar alguna coseta. O potser el pobre Trias 
simplement és un dels pocs que només paga la seva veritable 
transparència. 

18.UOCASIÓ PERDUDA 

Entre despropòsits, desencerts i relliscades, va arribar l’any 2016. 
Ja havien passat més de tres mesos de les eleccions del 27 de 
setembre i la Generalitat de Catalunya encara seguia sense go- 
vern. Les negociacions entre Junts pel Sí i la CUP s’havien tornat 
una veritable telenovel·la pel rebuig expressat pels antisistema 
envers Artur Mas. S’apropava el dia en què s’hauria esgotat el 
termini per a la investidura del nou president de la Generalitat i 
unes noves eleccions al març semblaven cada dia més probables. 
El mateix Mas havia declarat, en ocasió d’una entrevista, que 
Junts pel Sí no faria més oferiments a la CUP i, si no s’hagués 
produït un miracle, el dilluns següent hauria signat el decret de 
convocatòria perquè els catalans tornessin a les urnes. 

Un acord, doncs, semblava impossible i ja hi havia qui s’estava 
fregant les mans: Pablo Iglesias i Ada Colau, amb l’adrenalina 
encara a flor de pell pels resultats assolits a les generals, ja es veien 
un altre cop en campanya electoral i fins i tot ja celebraven la 
conquesta de Catalunya. Iglesias ho havia declarat expressament, 

que Catalunya ja la tenien guanyada, i la batllessa de Barcelona 
es mostrava cada dia més excitada. Segurament, la Colau ja tenia 
previst tornar a muntar la pantalla gegant a la plaça Sant Jaume 
per la seva investidura, però aquesta vegada com a presidenta del 
govern català, i probablement ja s’imaginava paralitzant alegra- 
ment la Generalitat com havia fet fins aleshores amb l’Ajunta- 
ment. 

L’electorat independentista, en canvi, tremolava de por al davant 
d’aquesta possibilitat terrorífica i esperava amb candeletes, gai- 
rebé febrilment, un acord in extremis entre Junts pel Sí i la CUP. 
I l’acord va arribar. Potser per una gràcia de Santa Rita dels mi- 
racles impossibles, o potser gràcies a la lluna nova conjunta amb 
Saturn en el signe del Capricorn, aquell 10 de gener va regalar 
un acord èpic apte a canviar el curs de la història i dibuixat al 
voltant d’un president de consens nascut exactament -sembla 
mentida- sota el signe del Capricorn. L’escollit fou Carles Puig- 
demont, alcalde convergent de Girona i president de l’AMI, que 
al cap d’unes hores ja havia enamorat catalanes i catalans, i fins i 

tot els cupaires gràcies a la cabellera tan semblant a la de l’Anna 
Gabriel. 

"Artur Mas i el seu partit han tingut por de posar les urnes, però 
és qüestió de temps", va amenaçar ploriquejant Ada Colau a tra- 
vés de Twitter un cop sabuda la bona nova i haver vist el seu 
somni esvair-se en el darrer moment. I l’endemà va boicotejar el 
ple excepcional justament convocat per investir Puigdemont 
abans de l’esgotament del termini. 

L’absència de la batllessa de la capital no va passar desaperce- 
buda. Si hagués estat una altra dona, hauríem pogut pensar que, 
de diumenge, sense preavís, potser no havia trobat un perruquer 
disponible i havia preferit quedar-se a casa en pijama i barnús, 
seguint l’acte a la televisió en lloc de deixar-se veure en versió 
descuidada. Emperò, atès que el pentinat no havia estat mai un 
problema per a l’alcaldessa i més aviat ho fou, en aquell cas, la 
notícia de l’acord assolit a última hora, ens Pimaginem rígidament 

asseguda al sofà de casa seva mentre es rosega els punys per l’oca- 
sió perduda, amb Pablo Iglesias gemegant a l’altra banda del te- 
lèfon. 

Preguntada a través de les xarxes socials sobre la seva absència 
descortesa, Ada Colau va justificar-se amb un compromís ante- 
rior, compromís que devia ser de natura personal, ja que, segons 
la pàgina web de l’Ajuntament de Barcelona, l’alcaldessa no tenia 
actes institucionals programats per a aquell dia. Però un alcalde 
és un alcalde, així com, segons ja havia explicat Mariano Rajoy, 
un plat és un plat i un got és un got. Ada Colau, per tant, com a 
alcaldessa de la capital catalana, hauria hagut de fer un esforç i 
amagar millor la desesperació provocada per l’assoliment 
d’aquell acord que va evitar noves eleccions i va deixar-la descon- 
solada al seu miserable escó de batllessa de Barcelona. 


67 



STELLA FIRINU 


19 . La memòria 

El 19 de gener de l’any 2016 de Nostra Senyora de Barcelona, 
Ada Colau va mostrar-se al seu poble en tota la seva magnificèn- 
cia, oferint una simbòlica abraçada als seus electors des de les 
pàgines del Vanity Fair a través d’una foto obra mestra de 
Photoshop, amb uns quilets màgicament esborrats i els cabells, 
per fi, perfectament pentinats. 

Aquell mateix dia, Barcelona en Comú va carregar-se la memòria 
històrica de la ciutat i de tota Catalunya arribant a votar -en oca- 
sió d’una reunió de la Comissió de Drets Socials, Cultura i Es- 
ports- juntament amb el PP, C’s i el PSC contra la proposta 
d’ERC perquè el Born CC consolidés i mantingués l’actual línia 
museística de l’espai, centrada en el 1714 i inaugurada el setem- 
bre del 2013 amb la celebració del Tricentenari. 

Un temps enrere, s’havia escampat la notícia que el govern muni- 
cipal tenia previst el tancament de l’exposició per una presumpta 
falta de públic -tot i els 1,5 milions de visitants registrats durant el 

2015- i pel fet que l’exposició mateixa, inaugurada com a tempo- 
rània en ocasió del Tricentenari, havia acabat transformant el cen- 
tre cultural en un símbol de l’independentisme i en un lloc "espe- 
cial respecte a la resta d’espais culturals de la ciutat". El govern 
barceloní, doncs, havia manifestat la voluntat de substituir l’expo- 
sició amb un centre d’història contemporània. Esquerra Republi- 
cana, aleshores, havia presentat una proposta per aturar aquest 
atac evident a la memòria històrica de la ciutat, proposta rebut- 
jada pels partits unionistes de l’Ajuntament, inclosa la formació 
liderada per Ada Colau, que confirmaren que el museu del Born 
seguiria obert només fins al març següent a fi de respectar uns 
compromisos ja signats amb unes escoles. A partir del mes d’abril, 
el centre cultural hauria acollit altres exposicions i probablement 
ni tan sols hauria seguit dient-se Born. 

Amb motiu de les reaccions indignades dels seus conciutadans i 
recordant que, tard o d’hora, cada polític ha de tornar a demanar 
vots, la baÜlessa va intentar tranquil·litzar la població a través 
d’una piulada amb la qual va comunicar que "és clar que el Born 
no es toca". Ada Colau va afegir que el Born no es tancaria, ni 

deixaria de ser referent pel 1714, sinó que s’ampliaria a "més usos 
ciutat". I sortosament, a mitjan febrer, va establir-se que el centre 
només canviaria de nom per esdevenir "Born Centre de Cultura 
i Memòria" en lloc de "Born Centre Cultural" i va descartar-se 
definitivament la possibilitat -també plantejada- de cobrir els ja- 
ciments. 

20.LES PURGUES 

El mateix dia de la polèmica sobre el Born, altres acusacions van 
ploure al damunt del partit liderat per l’alcaldessa. Una consellera 
del districte de Ciutat Vella, la pakistanesa Humajamshed, va ser 
acomiadada per "incompliments laborals". Segons van explicar 
des de Barcelona en Comú mitjançant un comunicat, la conse- 
llera "no estava complint de manera adequada amb la seva feina 
i havia perdut la confiança política de la resta de consellers i con- 
selleres", dificultant "tirar endavant l’activitat institucional i de go- 
vernança del districte" i generant una "sobrecàrrega de treball per 
a la resta de consellers i conselleres". 

Humajamshed, per la seva banda, va acusar els seus companys 
de partit de racisme explicant que mai havien volgut integrar-la 
realment al grup municipal, no compartien amb ella la informació 
i tampoc deixaven que assistís a les reunions. Per això, lajamshed 
va començar unes protestes al davant de la seu del districte, in- 
closa una vaga de fam, i va anunciar la voluntat de recórrer al 
jutjat, al Síndic de Greuges, a SOS Racisme i fins i tot a la justícia 

internacional. Segons acusà Pexconsellera, feia temps que la regi- 
dora Gala Pin volia aprofitar el seu càrrec per col • locar-hi alguna 
persona del seu "clan dels amics íntims" i, de fet, feia temps que 
li oferien qualsevol cosa, fins i tot subvencions per a la seva asso- 
ciació cultural, perquè dimitís tot i haver guanyat unes primàries. 

Des del partit van defensar-se aclarint que els càrrecs de conseller 
de districte "són designacions de confiança i no són càrrecs elec- 
tes", però Pexconsellera va recordar-los que, abans de les elecci- 
ons municipals, Barcelona en Comú havia celebrat unes primà- 
ries obertes justament per elegir els primers dels seus consellers, i 
ella havia estat la guanyadora a Ciutat Vella gràcies també a l’ele- 
vat nombre de pakistanesos presents en aquell districte. Amb 
l’acomiadament, Humajamshed per fi va adonar-se que Barce- 
lona en Comú l’havia aprofitada per recaptar el vot de molts im- 
migrats i, per tant, va convidar la població d’origen estranger a 
"no votar mai més cap partit". 

El 24 de gener, les purgues van continuar i Ada Colau va acomi- 
adar la directora general de Barcelona Activa, l’organisme muni- 
cipal que tracta d’incentivar l’ocupació a la capital. Segons fonts 
properes a l’exdirectora, Susana Tintoré hauria estat acomiadada 
perquè, durant una conferència, hauria defensat que les empreses 
vulguin mantenir les plantilles sota els 50 treballadors per no ha- 
ver de passar d’un a tres delegats sindicals, com preveu la llei. 
Sembla que l’acomiadament hagi estat demanat per la CUP i que 
Ada Colau hagi acceptat per assegurar-se el suport dels tres regi- 
dors liderats per José Maria Lecha. Des del govern municipal, en 
canvi, van defensar-se declarant que la Tintoré, així com la 
Jamshed, "no complia amb els seus deures". 


73 



STELLA FIRINU 


21. Ambicions 

Cap al final de gener, tot i la tercera posició conquistada en ocasió 
de les eleccions generals del 20 de desembre, Pablo Iglesias anun- 
cià en roda de premsa que reclamava la vicepresidència i la mei- 
tat dels ministeris del govern espanyol, subordinant el seu suport 
a la investidura del líder del PSOE, Pedro Sànchez, a l’acceptació 
de les seves ambicioses condicions. Ja ho tenia tot plantejat. Al 
seu cap ja tenia el mapa del nou organigrama, amb repartició dels 
ministeris ja existents i fins i tot dels que li sortien fantasiosament 
de la boca segons l’ocasió i segons l’interlocutor, com el graciós 
ministeri de la plurinacionalitat pensat justament per col • locar-hi 
el cap de llista d’En Comú Podem, Xavier Domènech, que mesos 
enrere havia inspirat també la institució del comissionat de Me- 
mòria Històrica de l’Ajuntament de Barcelona, precisament creat 
per a ell per Ada Colau. 

Pedro Sànchez, però, a través del seu compte de Twitter, va re- 
cordar al líder podemita que Espanya necessitava solucions i no 

cadires, i va rebutjar el xantatge, contràriament al que, mentres- 
tant, estava passant a l’Ajuntament de Barcelona on l’alcaldessa 
feia ús de totes les seves armes de seducció per persuadir els par- 
tits d’esquerres de l’oposició per tal que entressin al govern asse- 
gurant-li la majoria absoluta. 

Ara bé, així com el seu aliat a Madrid, tampoc la batllessa barce- 
lonina mai no havia amagat la seva desmesurada ambició perso- 
nal i el 25 de gener, ella també acompanyada per l’omnipresent 
Domènech -inspirador oficial de nous càrrecs a ell destinats-, va 
anunciar al món la seva ambiciosa intenció de refundar l’esquerra 
catalana mitjançant un procés que -va dir- culminarà en la crea- 
ció d’un nou partit deslligat d’altres formacions i de les dinàmi- 
ques actuals de les esquerres. L’alcaldessa de la capital catalana 
va explicar que això es faria des de "Fexperiència" acumulada 
per Barcelona en Comú, que òbviament lideraria el projecte, i 
per altres formacions que havien assolit alcaldies en ocasió de les 
últimes eleccions municipals. "Hem obert un debat a Barcelona 
en Comú des de l’experiència de govern que estem acumulant”, 
digué l’alcaldessa, presumint de resultats i èxits que la ciutat de 

Barcelona encara estava esperant, ja que les úniques mesures en- 
certades pel govern municipal -tret de les que constituïen conti- 
nuació del govern anterior- fins aleshores havien estat aquelles 
impulsades pel grup municipal d’ERC. 

Xavier Domènech, però, va ser molt més clar pel que fa als ob- 
jectius d’aquest nou partit. "Estem en condicions de produir una 
alternativa de país", va declarar sense mitges tintes, confirmant 
que Barcelona ja s’ha tornat massa petita per a les ambicions de 
la seva formació. Ada Colau fins i tot va estendre la mà a forma- 
cions d’esquerra independentista com les que ja havia entabanat 
abans de les eleccions espanyoles amb el discurs sobre un hipo- 
tètic referèndum. "Hi serà benvingut tothom", va concloure la bat- 
llessa, deixant ben clar que les portes estarien obertes només per 
als que haurien reconegut el seu paper de reina. Així i tot, l’alcal- 
dessa barcelonina va mostrar més cautela que no pas el seu soci 
en l’àmbit estatal declarant de no tenir "ambició d’ocupar altres 
càrrecs". "En cap moment m’he plantejat presentar-me a presidir 
la Generalitat", va dir Ada Colau en ocasió d’una entrevista a 
Catalunya Ràdio, exactament com dos anys abans havia declarat 

que no aprofitaria la notorietat aconseguida amb la PAH per en- 
trar en política. 

22.RODES 

"Per a mi, la imatge de seguretat d’aquesta ciutat és un noi amb 
monopatí", va declarar Ada Colau el 21 de gener de 2016 en oca- 
sió de la inauguració del Fòrum Espanyol per a la Prevenció i la 
Seguretat Urbana. Durant el seu discurs, l’alcaldessa va recordar 
que, un temps enrere, havia estat amenaçada per un home al car- 
rer i un noi amb monopatí l’havia salvada d’aquella perillosa situ- 
ació. 

Emperò, al cap d’una setmana, la batllessa va oblidar la gratitud 
expressada públicament envers les quatre rodes i -segons va in- 
formar la premsa- va carregar-se el World Roller Games, una 
mena d’olimpíades dels esports sobre rodes que, l’any següent, 
s’haurien celebrat a Barcelona si la ciutat hagués pogut comptar 
amb un executiu més emprenedor. Doncs bé, la Federació Inter- 
nacional d’Esports sobre Patins, promotora d’aquest esdeveni- 
ment, va comunicar oficialment que la primera edició dels World 
Roller Games, que hauria hagut de dur-se a terme a Barcelona, 
tindrà lloc a la Xina -que ja n’havia reservat la segona edició- a 

causa del "canvi radical de lideratge a l’alcaldia de Barcelona" 
que hauria provocat la "incapacitat del govern municipal de ga- 
rantir l’òptima organització de l’esdeveniment per al 2017". No 
és clar si el mateix govern municipal, conscient dels seus límits, 
hagi acceptat o fins i tot demanat d’alliberar-se del compromís per 
posposar-lo eventualment al 2019. 

Per cert, queda confirmada la tesi segons la qual Ada Colau i 
l’esport constitueixen dues vies paral • leles destinades a no encre- 
uar-se mai. Una llàstima, ja que amb un parell de patins ja no 
necessitaria cotxe oficial per desplaçar-se ni Photoshop per sortir 
al Vanity Fair. 

23. Guirilàndia de Llobregat 

El 27 de gener, mentre l’alcaldessa dedicava els seus esforços neu- 
ronals al covament de l’ou del seu nou projecte polític, l’Ajunta- 
ment de l’Hospitalet de Llobregat va aprofitar l’avinentesa per 
signar un conveni amb el Gremi d’Hotels de Barcelona. Com 
que, després de set mesos, la moratòria hotelera decretada pel 
govern Colau -que havia paralitzat 35 projectes econòmics rela- 
cionats amb el turisme- encara estava en vigor, l’alcaldessa de 
l’Hospitalet, Núria Marín, i el president del Gremi d’Hotels, Jordi 
Clos, van subscriure un protocol en virtut del qual les dues parts 
es comprometen a promoure i desenvolupar el creixement hote- 
ler de la ciutat i la promoció turística necessària per assegurar 
l’èxit empresarial dels nous projectes. 

Les inversions hoteleres, per tant, van decidir deixar la capital per 
desplaçar-se cap a les ciutats de l’àrea metropolitana. Per exem- 
ple, va ser justament a PHospitalet que la companyia aèria de baix 
cost Easyjet va decidir adquirir una àrea per construir un hotel 
de la seva cadena, EasyHotel. 

Tot plegat va provocar, entre d’altres conseqüències, la pujada 
dels preus dels hotels ja existents a Barcelona, començant pels 
establiments de luxe, i la pèrdua d’una quota de mercat a favor 
de la ciutat de Madrid. Per tant, la mesura restrictiva adoptada 
per Ada Colau no només va perjudicar el sector hoteler, sinó 
també els visitants de la ciutat, encara que potser eren justament 
aquests que l’alcaldessa volia tenir ben lluny. 

I també la categoria dels hotels de luxe, massa elitista per al go- 
vern municipal de Barcelona en Comú, va començar a patir els 
atacs del consistori. El mateix dia de l’acord entre el Gremi d’Ho- 
tels i l’Ajuntament de PHospitalet, l’hotel de cinc estrelles Princesa 
Sofia va anunciar l’acomiadament de 33 treballadors a causa de 
l’ordre de l’Ajuntament perquè s’hi tanqués el centre Aqua Dia- 
gonal Wellness. Les 33 persones ocupades a l’spa, doncs, van per- 
dre la feina per la impossibilitat per part de l’hotel de complir els 
requisits imposats per l’Ajuntament que, sempre tolerant envers 
manters i okupa , en aquest cas hauria detectat unes "irregularitats" 
a les instal • lacions. 

24.LA FESTA 

Durant aquell càlid mes de gener de 2016, la ciutat de Barcelona 
va confirmar-se com a capital de l’anarquia, de la llibertat absoluta 
fora de tota regla, i de la impunitat. Segons va explicar la pàgina 
web vice.com i com va informar uns dies més tard el diari digital 
directelcat, el metro de Barcelona va esdevenir l’escenari d’una 
festa il • legal a base de música, alcohol, drogues i tota mena de 
comportaments vandàlics, amb destrucció de mobiliari urbà i gra- 
fits pertot arreu. 

Segons les paraules del noi que va assistir a la festa i que ho va 
relatar per Internet, els participants van començar a emborratxar- 
se en una plaça a prop d’una parada de metro fins que un grup 
d’ells, amb un altaveu portàtil, va decidir baixar cap als trens. Els 
joves van animar-se cada minut més, arrossegats per l’alegria de 
la multitud i per l’alcohol que els corria per les venes, i van co- 
mençar amb els actes vandàlics, com l’enderrocament d’una 
tanca a puntades de peu entre crits de "sí, se puede", deixant tot 
tipus de rastre al llarg del camí amb total impunitat. Un cop al 

metro, els presents van omplir de signatures el mobiliari de l’esta- 
ció, fins que va arribar el tren. La manifestació salvatge va despla- 
çar-s’hi i els vagons van omplir-se del desordre sorollós de la mul- 
titud i de la música, entre crits i cops a les parets i al sostre fins a 
una altra parada. 

La festa va continuar d’estació en estació. Els participants baixa- 
ven i pujaven dels trens, pixant pels passadissos, danyant i em- 
brutant amb grafits i signatures, fins i tot llençant llaunes de cer- 
vesa contra els vidres. "Dos xavals estaven fent una pixada a les 
vies quan dos agents van voler venir a oprimir el poble, ignorant 
que tots en bloc començaríem a escridassar de manera una mica 
amenaçadora, com un ramat de ximpanzés en èxtasi pre-assassí," 
-va explicar la veu narrant amb orgull- "l’estat no té mitjans per 
oprimir-nos". La festa va seguir estació rere estació fins a una plaça 
on el xivarri va continuar sense que la policia, allà present però - 
sembla- ocupada amb altres qüestions, intervingués. Tothom va 
tenir clar que, qualsevol cosa que tu vulguis emprendre, i que no 
sigui una activitat econòmica, a la Barcelona de Colau "sí, se pu- 
ede". 

25.EL PAM 

El 28 de gener de 2016, el primer tinent d’alcalde i portaveu del 
govern municipal, braç dret i també esquerre, i fins i tot cames 
de l’alcaldessa, Gerardo Pisarello, va presentar els eixos principals 
del Programa d’Actuació Municipal (PAM) per al trienni 
2016/2019 i ho va fer directament a la premsa, sense cap diàleg 
previ amb els grups de l’oposició, inclosos els que feia setmanes 
que la batllessa festejava perquè entressin al govern. 

Pisarello va declarar que l’objectiu del programa elaborat per Bar- 
celona en Comú consisteix en l’aconseguiment d’una ciutat més 
justa i menys desigual i, per assolir-ho, el govern municipal podrà 
comptar amb un pressupost de 1.660 milions d’euros. Entre les 
altres mesures, que hauran de ser negociades amb la resta dels 
grups municipals i amb els representants del món econòmic i so- 
cial de la ciutat, Pisarello va mencionar, per exemple, la fixació 
d’un salari mínim de ciutat -mesura constantment demanada per 
Esquerra Republicana- i l’aconseguiment de més recursos provi- 
nents del turisme a través d’un augment de la quota de la taxa 

turística cobrada per l’ Ajuntament o mitjançant la creació de no- 
ves taxes. 

A més a més, el primer tinent d’alcalde va destacar la necessitat 
de mesures ecològiques, imprescindibles per a la salut dels barce- 
lonins, també perquè "no és un cas que a la ciutat no plogui des 
de fa tres mesos". No és clar si aquestes mesures ecològiques 
també incloguessin el fitxatge de l’arquebisbe de la ciutat que, 
justament per reclamar la pluja al seu cap assegut allà dalt, va 
demanar a tots els capellans que resessin per influir sobre els fe- 
nòmens meteorològics catalans, convidant-los també a iniciar "ro- 
gatives amb la mateixa intenció" incloses les famoses danses de la 
pluja. 

Un altre dels objectius del govern municipal, segons va explicar 
Pisarello, seria el d’incrementar la participació ciutadana en la 
vida política del consistori -no és clar si penjant post-it de tots 
colors a les parets de l’Ajuntament o de quina altra manera- a fi 
de contribuir, no se sap com, a eliminar "les pràctiques de mal 
govern". I també la creació de la discutida moneda electrònica - 

colauets o cacauets?- per impulsar l’economia cooperativa i l’in- 
crement del nombre d’habitatges socials, tot i la multa infligida 
per la Generalitat a l’Institut Metropolità de Promoció de Sól i 
Gestió Patrimonial, ens que depèn de l’Àrea Metropolitana, pre- 
sidida per Ada Colau, per mantenir pisos buits. 

Per descomptat, com era previsible i tot i les bones intencions, el 
PAM elaborat per l’executiu de Barcelona en Comú va resultar 
de seguida buit de continguts i de natura principalment propa- 
gandística, com si es tractés de tirar endavant una eterna campa- 
nya electoral. Per començar, segons va observar el convergent 
Jordi Martí, el pressupost de 1.600 milions d’euros va representar 
una "aposta poruga i poc ambiciosa" per a una ciutat com Barce- 
lona mentre que el president del grup municipal dels republicans, 
Alfred Bosch, va reconèixer que "són idees boniques", però sense 
res al darrere, com "els decorats del Far West". 

26.El festeig 

A les acaballes de gener 2016, Ada Colau seguia governant en 
minoria i continuava festejant els partits d’esquerra de l’oposició 
amb l’objectiu d’aconseguir un pacte de govern estable que li per- 
metés de tirar endavant l’activitat del consistori, començant per 
l’aprovació dels pressupostos. Tot i la necessitat d’aliances, però, 
l’alcaldessa continuava ignorant l’oposició pel que fa a les qüesti- 
ons cabdals del municipi. Al principi del mes, per exemple, sense 
cap diàleg previ amb els regidors que -deia- hauria volgut al seu 
costat, havia presentat a la premsa el seu Pla de Barris, expressant 
el desig que republicans, socialistes i cupaires s’agenollessin al da- 
vant seu per consentir-li de realitzar-lo. I el mateix havia fet amb 
el PAM. Com que les cupaires -que no s’ofengui en Josep Gar- 
ganté, però se sap que la CUP és dona- semblaven voler-se man- 
tenir al marge de la disputa, el duel interior de l’alcaldessa va 
continuar entre els altres dos objectes de desig, el republicà Bosch 
i el socialista Collboni. 

Alfred Bosch, que des del principi havia estat el més cortejat entre 
els membres de l’oposició, ja havia aclarit que "per als republicans 
la prioritat no és parlar de repartiment de cadires, sinó ajudar la 
ciutat amb propostes" i havia lamentat que, tot i els intents de 
persuasió perpetrats per l’alcaldessa, encara no s’havia entès quin 
era el seu model de ciutat. "Abans de parlar de pactes de govern, 
hem de saber quina ciutat volem, com utilitzem els pressupostos, 
en què invertim, etcètera", havia recordat Bosch subratllant la 
mancança de concreció del govern municipal. A més a més, el 
president del grup municipal d’ERC havia deixat ben clar des del 
principi que mai hauria entrat en un govern amb el PSC, posant 
la Colau al davant d’una tria que cap dona voldria haver de fer. 

Jaume Collboni, en canvi, sí que hauria volgut entrar al govern, i 
va ressentir-se força pel rebuig expressat pels republicans. El so- 
cialista va titllar de "poc intel • ligent" el veto aixecat per Alfred 
Bosch i va seguir mantenint un "contacte fluid" amb l’alcaldessa, 
ja que -va dir- el seu desig hauria estat el d’assolir una entesa 
estable i l’aprovació dels pressupostos abans de Setmana Santa, 

potser per poder participar en la processó pasqual com a membre 
de l’executiu en lloc de fer-ho com a simple postulant. 

Els altres partits de l’oposició, per la seva banda, continuaven as- 
sistint amb impotència als disbarats municipals i als intents de 
constitució d’una sacra congregació al voltant de la deessa. En 
particular, el portaveu del grup municipal de CiU, Joaquim Forn, 
va lamentar que, tot i parlar de "nova política", Ada Colau bus- 
cava un pacte estable de govern mitjançant la reconstitució d’un 
tripartit que ja havia fracassat anys enrere i fins i tot a través d’una 
aliança amb el PSC que tant havia criticat durant la campanya 
electoral com a principal responsable de l’actual model de ciutat. 
Forn va criticar també les contradiccions del govern Colau que, 
cada cop, acabava votant el contrari del que anunciava com en 
el cas dels llums de Nadal que l’alcaldessa hauria volgut deixar 
de subvencionar i per als quals va confirmar la subvenció ja pre- 
vista de 850.000 euros. 

27.CRÍTIQUES PLENÀRIES 

El 29 de gener de 2016 va tenir lloc una sessió ordinària i extra- 
ordinària del plenari del Consell Municipal per a la qual l’alcal- 
dessa va triar l’escenografia on havia estat solemnement coronada 
uns mesos enrere, és a dir, la sala de cerimònies de PAjuntament. 
El ple es va tornar a celebrar públicament al Saló de Cent perquè 
la ciutadania pogués assistir-hi, però el públic va desertar l’acte i 
els militants allà presents -els únics que van acórrer- només foren 
testimonis de les crítiques que, aquell dia, van ploure al damunt 
de l’alcaldessa per totes bandes. Aquell divendres, efectivament, 
tots els grups municipals van concordar sobre el fet que el govern 
del consistori no tingués cap projecte per a la ciutat. 

Per començar, l’exalcalde Trias va reclamar més participació, ja 
que l’alcaldessa sempre havia presumit de voler introduir un sis- 
tema de govern participatiu, però des de la seva investidura havia 
ignorat sistemàticament els regidors que no considerava afins. Els 
presidents dels grups municipals de C’s i del PP, per la seva 
banda, van subratllar les carències del programa de govern. "Per 

redistribuir la riquesa, primerament cal generar les condicions per 
crear-la", va explicar pacientment Carina Mejías a una batllessa 
encara convençuda de la infinitat de l’univers constituït per les 
arques públiques. "Colau ha presentat un PAM amb P de paràlisi 
i amb A d’aparador, que evidencia que no és conscient de les 
seves responsabilitats", va afegir el popular Alberto Fernàndez 
Díaz sense (per sort) aclarir de què va la "M". I va acusar-la "d’atu- 
rar-ho tot" i de ser "incapaç de començar res". 

"On és el canvi? Fa vuit mesos que l’esperem! El volem i el com- 
partim, però no l’acabem de veure", va queixar-se el republicà 
Al fred Bosch. I tampoc el socialistajaume Collboni no va socór- 
rer la seva alcaldessa, ressentit per no haver vist abans el PAM tot 
i les contínues invitacions de la Colau perquè el seu partit donés 
suport a l’acció de govern. Fins i tot la CUP va criticar els primers 
mesos de govem de Barcelona en Comú subratllant que "hi ha 
hagut molta propaganda triomfalista, però cap mesura que tren- 
qui amb la vella política i apunti un canvi a l’horitzó" i provocant 

així un desequilibri emotiu en l’alcaldessa, "sorpresa" per les du- 
res paraules emprades per la presidenta del grup anticapitalista, 
Maríajosé Lecha. 

Ada Colau va demanar comprensió, va intentar defensar-se al • le- 
gant no haver fracassat com alguns volien i presumint de ser ca- 
paç de governar la ciutat gràcies a la "humilitat i entrega" dels 
seus deu regidors, i va tornar a demanar almoina de consensos a 
les forces d’esquerra per "assolir acords estables". Els regidors de- 
manats, però, van deixar clar que no donarien suport a qui només 
intenta tirar endavant els seus projectes polítics personals com, 
per exemple, la campanya electoral per a les eleccions generals 
espanyoles o la constitució d’un nou partit amb el qual presentar- 
se a les properes eleccions catalanes. 

28.EL sant diumenge 

El febrer va començar amb una altra perla de l’alcaldessa, que 
potser va pensar que feia massa temps que no feia emprenyar 
ningú, i va idear una altra de les seves entremaliadures. Per asse- 
gurar-se el perdó diví previ i, sobretot, per assolir la impermeabi- 
litat als renecs de les víctimes, Ada Colau va recórrer a la inspira- 
ció religiosa heretada l’any anterior directament de la monja For- 
çades i va decidir apel·lar a les Santes Escriptures. "Déu beneí el 
dia setè i el santificà, perquè aquell dia reposà...", deu haver reci- 
tat pels passadissos deserts de l’Ajuntament abans d’informar els 
seus súbdits que els comerços -les odiades activitats econòmiques 
regulars- haurien hagut de tancar durant els dies festius a l’estiu. 

Òbviament -no cal dir-ho-, la mesura no hauria afectat els man- 
ters, principalment musulmans, i doncs lliures d’obligacions bíbli- 
ques, que haurien pogut exercir la seva activitat, amb eficàcia i 
eficiència, també durant els diumenges, sense l’obstacle constituït 
pels comerciants regulars. 

Dos anys abans, el govern Trias havia consentit l’obertura festiva 
dels comerços de les zones turístiques de Barcelona des de l’l de 
juliol fïns al 15 de setembre per un horari de 8 hores entre les deu 
del matí i les sis del vespre. Ara bé, l’l de febrer de 2016 Ada 
Colau presentà oficialment als comerciants la proposta per l’eli- 
minació d’aquests deu dies d’obertura festiva que serien substitu- 
ïts per dos diumenges al maig i dos a l’octubre. Doncs bé, en 
virtut d’aquesta mesura, un comerciant del centre que decidís 
obrir la seva botiga durant un diumenge de l’estiu vinent ho faria 
amb el risc d’una sanció municipal. 

Per justificar la seva pensada, el govem de Barcelona en Comú 
va citar una enquesta, duta a terme no sé sap ben bé com, i va 
relatar que, durant l’estiu anterior, només 1/3 dels comerciants - 
principalment a la Barceloneta i al Gòtic- havia aprofitat la facul- 
tat d’obertura festiva. Segons la mateixa enquesta, el 40% dels co- 
merciants no estaria d’acord amb l’obertura de diumenge (llavors, 
el 60% seria favorable o indiferent, no?) mentre que, pel que fa als 
ciutadans, el 30% (una minoria) estaria d’acord amb la prohibició 
i el 50% fins i tot veuria bé que s’obrís cada diumenge de l’any, 

opció rebutjada pel 30% (un altre cop una minoria) dels comerci- 
ants. 

El regidor d’Ocupació, Empresa, Comerç i Turisme, Agustí Co- 
lom, va afegir que la decisió havia estat "treballada i pensada" 
amb entitats de comerciants, veïns i sindicats, afirmació desmen- 
tida per algunes associacions comercials. 

A més de l’enfrontament inevitable amb els botiguers de la ciutat, 
els horaris comercials proposats per Barcelona en Comú van xo- 
car també contra el rebuig expressat pels grups municipals de 
l’oposició (a excepció de la CUP) cansats de la manca de diàleg, 
de la prepotència demostrada per l’alcaldessa i sobretot de l’ab- 
surditat de les seves polítiques. 

Segons va observar la líder de C’s a l’Ajuntament, Carina Mejías, 
restringir els horaris comercials dels dies festius durant l’estiu 
"llasta la competitivitat i impedeix la creació d’ocupació" a Barce- 
lona. "Les grans ciutats europees competeixen per atraure els tu- 
ristes i per seduir amb una oferta en la qual el comerç juga un 
paper vital", va destacar. De la mateixa opinió fou el president 

del grup dels populars, Alberto Fernàndez, segons el qual l’elimi- 
nació de les obertures festives durant l’estiu "retalla llibertats" i 
incideix negativament en el comerç de la ciutat. I també els repu- 
blicans van criticar l’intent d’intervenir unilateralment en un as- 
sumpte tan delicat per al qual -segons va suggerir molt sàviament 
l’ Alfred Bosch- "cal un gran acord de ciutat". El republicà va de- 
manar al govern municipal que dialogués amb totes les parts in- 
volucrades, és a dir, amb els comerciants i també amb tots els 
grups de l’oposició. Algunes associacions de comerciants del cen- 
tre de Barcelona, per la seva banda, van reclamar més llibertat 
pel que fa als horaris i van reivindicar que cada comerciant po- 
gués decidir lliurement les seves obertures, una blasfèmia per a la 
batllessa, acostumada a atorgar aquest privilegi només als irregu- 
lars. 

Per descomptat, també abans de l’intent de decretar prohibicions 
d’estil cubà, els efectes nocius de les polítiques del govern Colau 
ja s’havien manifestat. Fa premsa, de fet, ja havia informat de la 
caiguda lliure del nombre d’obertures de comerços a Barcelona 
des de la investidura d’Ada Colau. Segons havia explicat el diari 

El Mundo, a partir del juny de 2015 només 96 llicències s’havien 
sol·licitat a l’Ajuntament i aquesta seria la xifra més baixa dels 
últims anys. Per exemple, durant l’últim semestre del govern 
Trias, 152 empresaris havien demanat els permisos necessaris per 
muntar un negoci mentre que, durant el semestre anterior, les 
sol·licituds de llicència havien estat 117. 

Segons l’informe municipal citat pel diari, la causa de la reducció 
del nombre de noves activitats no havia depès únicament de la 
reducció de les instàncies presentades, sinó també del fet que 
l’Ajuntament governat per Barcelona en Comú necessita més 
temps per instruir els procediments i per acceptar o denegar els 
permisos. Continuant la comparació amb l’any anterior, resulta 
que durant el segon semestre del 2015 el consistori havia resolt 
un centenar de sol • licituds menys respecte a les que s’havien re- 
solt l’any anterior, quan encara governava Trias, és a dir, durant 
el segon semestre del 2014 el consistori havia resolt 214 sol·lici- 
tuds de llicències mentre que en el mateix període del 2015 (el 
primer semestre del govern Colau) se n’havien resolt 117, un 45% 
menys. 

29.LAFTRA 

El 3 de febrer, la premsa va informar sobre presumptes irregula- 
ritats que l’Ajuntament hauria comès en l’adjudicació de la "Feria 
de Abril 2016" -fira anual de les tradicions andaluses- a la Fede- 
ració FECAC (Federació d’Entitats Culturals Andaluses a Catalu- 
nya) amb motiu de l’oferta econòmica més avantatjosa. 

Fa Fundació FECAC, entitat perdedora de l’adjudicació tot i ha- 
ver obtingut millor puntuació pel que fa al programa cultural i al 
retorn del benefici a les entitats andaluses, va demanar la revisió 
del procediment perquè tres membres de Barcelona Serveis Mu- 
nicipals -organisme gestor de l’espai on se celebra la fira- que 
formaven part de la mesa de contractació podrien incórrer en in- 
compatibilitats per haver estat implicats en una demanda per la 
rescissió del contracte relatiu a la Feria de l’any anterior signat 
justament amb la Fundació mateixa. Concretament, aquesta enti- 
tat va demanar que s’aclarís si aquests tres membres podrien ha- 
ver tingut interessos (directes o indirectes) en el procediment, in- 
teressos que podrien haver determinat l’adjudicació mitjançant 

una major valoració de l’oferta econòmica respecte als altres cri- 
teris. 

D’altra banda, la mateixa oferta econòmica (que algú va definir 
"desmesurada") presentada per la Federació va contribuir a ali- 
mentar les sospites sobre eventuals irregularitats. De fet, abans de 
presentar aquesta oferta, la Federació havia lamentat la inviabilitat 
de la manifestació sota les condicions insostenibles imposades pel 
govern Colau -o bé pel que fa a les condicions econòmiques o 
bé per la reducció de l’espai concedit, que el consistori pretenia 
reduir fins a la meitat, amb la consegüent reducció del nombre 
d’atraccions- i fins i tot havia amenaçat de traslladar l’esdeveni- 
ment a un altre lloc. 

A més a més, segons va denunciar la Fundació, la Federació tenia 
deutes pendents amb l’administració pública i, en particular, amb 
l’Ajuntament de Santa Coloma de Gramenet per la restitució 
d’unes subvencions indegudes i amb la Diputació de Barcelona 
per un lloguer impagat des del 2014. Doncs bé, malgrat l’existèn- 
cia de deutes per uns 60.000 euros, la Federació va oferir 90.000 

a l’Ajuntament de Barcelona pel concurs d’adjudicació de la fira 
-despertant dubtes sobre "l’aparició" dels diners-, i inexplicable- 
ment l’Ajuntament li va fer confiança tot i haver-li congelat una 
subvenció de 115.000 euros a causa d’una investigació judicial en 
curs per presumpte desviament de beneficis. El temps dirà... 

30.El talèfunu 

Durant la campanya electoral per les eleccions municipals i amb 
motiu d’una llarga vaga dels treballadors de Telefónica, Ada Co- 
lau havia promès que, si hagués esdevingut alcaldessa, hauria atu- 
rat el contracte de l’Ajuntament amb la multinacional i no n’hau- 
ria signat cap altre si l’empresa no hagués acceptat negociar amb 
els vaguistes. La companyia Telefónica, de fet, resultava adjudi- 
catària de dos lots del concurs de telecomunicacions del 2013 i 
havia signat un contracte amb l’Ajuntament per dos anys, prorro- 
gables a dos més mitjançant dues pròrrogues d’un any cadascuna. 

Quan s’acabaven de celebrar les eleccions municipals, durant les 
dues setmanes en què Xavier Trias feia d’alcalde en funcions, 
Ada Colau havia exigit públicament que aquest no signés la pròr- 
roga del contracte amb Telefónica que caducava tot just en 
aquells dies perquè -havia dit- calia incloure-hi clàusules socials 
que garantissin els drets dels treballadors. Trias, que és tot un se- 
nyor, s’hi havia conformat tot i saber que, aleshores, la pròrroga 
era l’única via, i la Colau ho havia celebrat com una "victòria" 

amb els vaguistes de la multinacional, entre cava i xisclets de "sí, 
se puede". Un mes després, però, la mateixa Colau havia oblidat 
els vaguistes i havia signat la pròrroga que havia vetat a Trias. Sis 
mesos en lloc d’un any, però el contracte havia estat prorrogat. 

Ara bé, el 4 de febrer de 2016, Ada Colau va prorrogar un altre 
cop l’ adjudicació a Telefónica fins a la mateixa data (31 de juliol) 
i per la mateixa xifra (3,2 milions d’euros) per les quals també 
Xavier Trias estava a punt de signar, amb l’única diferència que 
el contracte anual, com ja explicat a dalt, va ser repartit en dos 
semestrals per 1,6 milions d’euros cadascun. Per tant, l’Ajunta- 
ment de Barcelona i les seves empreses associades van continuar 
amb els serveis de telefonia fixa i d’accés a Internet erogats per la 
multinacional fins aleshores durament criticada. Un cop conquerit 
l’escó de batllessa, doncs, Ada Colau havia descobert que hi ha 
coses que no poden fer-se de manera diferent i, en ocasió d’una 
entrevista a Catalunya Ràdio, va justificar-se apel • lant a la "ma- 
quinària burocràtica i a les regles de la contractació, que no de- 
penen només de l’Ajuntament, sinó també de la Unió Europea". 
Ada Colau va adonar-se que fins i tot una alcaldessa no té tot el 

marge que voldria a l’hora de posar les clàusules dels contractes 
i va comunicar que, més endavant, hi hauria hagut "grans con- 
tractes que tampoc els pot fer qualsevol, ha de ser una gran com- 
panyia que tingui capacitat de donar servei a tot l’Ajuntament de 
Barcelona". I també, finalment, potser Ada Colau va entendre 
que tampoc Xavier Trias, durant el seu mandat, tenia tot el marge 
que hauria volgut, i ell també havia d’enfrontar-se a la "maquinà- 
ria burocràtica" i a les "regles de la contractació", sense necessàri- 
ament ser mafiós o corrupte, com se l’acusava durant la campa- 
nya electoral. 

31. Corones i Coronela 

El 7 de febrer de 2016, el govern municipal presidit per Ada Co- 
lau va seguir amb la seva obra de cancel·lació de la memòria 
històrica de la ciutat. Concretament, el regidor de Drets de Ciu- 
tadania, Participació i Transparència, Jaume Asens, va negar que 
l’associació La Coronela de Barcelona participés en el canvi de 
guàrdia durant la jornada de portes obertes de rAjuntament en 
ocasió de la diada de Santa Eulàlia, patrona de la ciutat. 

L’associació La Coronela havia estat constituïda amb l’objectiu de 
fer reviure i honorar, a través de la recreació històrica dels fets, 
els milicians que defensaren Barcelona durant la guerra de suc- 
cessió, fins a l’l 1 de setembre de 1714. L’associació, doncs, parti- 
cipa en esdeveniments de reconstrucció històrica com ara la jor- 
nada de Santa Eulàlia, a la qual havia pres part de forma total- 
ment gratuïta en els últims tres anys. 

El febrer de 2016, però, el número tres del govern municipal va 
rebutjar la participació de l’associació, ja que -segons la seva opi- 

nió, ja expressada també en relació a la qüestió "Born"- la com- 
memoració del Tricentenari ja s’havia acabat i, per tant, res de 
corones i Coroneles. L’única reina coronada de la ciutat ja no 
admetia competidors i els barcelonins haurien hagut de confor- 
mar-se amb una "programació alternativa d'espectacles infantils 
per a la jornada d’aquest any". L’associació, òbviament, va criticar 
durament la decisió del consistori, culpable de gastar diners pú- 
blics en lloc d’aprofitar les manifestacions gratuïtes i totalment 
desinteressades dels ciutadans, però el veredicte ja havia estat 
emès i els pobres membres de l’antiga milícia urbana van haver 
de tornar a desar les armes, a l’espera d’un alcalde més amant de 
la història. 

Pel que fa al responsable del rebuig, en canvi, tots els grups de 
l’oposició van lamentar les reiterades absències (vuit absències 
consecutives, sembla) de Jaume Asens a la comissió de Drets So- 
cials, Cultura i Esports de l’Ajuntament. "Si li fa mandra, que ho 
deixi," -va afirmar Jaume Ciurana, regidor de CiU, que va recla- 
mar-ne la dimissió- "és una qüestió de respecte institucional i per- 
sonal". 

32. Confessions 

Segons va confessar coquetament Ada Colau, el nou president de 
la Generalitat, Carles Puigdemont, "és una persona molt més ac- 
cessible que Artur Mas". Ho declarà el 8 de febrer en ocasió de 
l’entrevista a "El matí de Catalunya Ràdio", expressant la seva 
satisfacció per la trobada del dijous anterior amb el president, 
reunió durant la qual els dos representants de les màximes insti- 
tucions catalanes havien arribat a un acord polític sobre la segona 
fase de construcció de la línia de metro fins a la Zona Franca. 

Preguntada per la Mònica Terribas sobre els motius d’aquesta 
predilecció, Ada Colau va exposar la seva hipòtesi segons la qual 
"potser depèn del context i de les circumstàncies", ja que -va dir- 
havia conegut Artur Mas quan "aquest estava en un moment molt 
complicat, de cansament i de crispació". La batllessa de la capital 
catalana, però, va ometre de recordar que, durant els mesos de la 
campanya electoral per a les eleccions municipals, més d’una ve- 
gada havia titllat l’aleshores president de la Generalitat de mafiós 
i de corrupte, sense cap investigació a càrrec seu ni cap sentència 

judicial que ho confirmés. Potser s’esperava que, un cop esdevin- 
guda alcaldessa, Mas oblidés els insults i les falses acusacions i li 
posés la catifa vermella. Però les paraules no s’esborren tan fàcil- 
ment i llavors, potser, la raó per la qual Artur Mas, envers la Co- 
lau, és una "persona menys accessible" que el nou president no 
és tan misteriosa i només confirma que, en la vida, tard o d’hora, 
tot s’acaba pagant. 

33.LA VAGA 

En ocasió de la vaga organitzada durant la primavera del 2015 
pels treballadors de Telefónica, el jutge havia ordenat el desallot- 
jament dels vaguistes que havien ocupat la seu de l’empresa a la 
plaça de Catalunya. Ada Colau, que acabava de guanyar les elec- 
cions però encara no havia estat investida com a nova alcaldessa 
de la ciutat, havia declarat que "és inacceptable que Telefónica 
estigui parlant de desallotjament i que es negui a negociar", recor- 
dant que els treballadors estaven en vaga "per millorar les seves 
condicions". I "per millorar les seves condicions" van començar a 
protestar també els treballadors del metro de TMB. Com que feia 
quatre anys que tenien el sou congelat, van començar a reclamar 
que es renegociés el conveni col·lectiu i van convocar una vaga 
coincidint amb l’inici del Mobile World Congress, a les acaballes 
del mes de febrer. 

Durant l’entrevista radiofònica del 8 de febrer, Ada Colau -que 
aquell dia va batre el rècord de desencerts- va declarar que con- 
siderava "incompatible" negociar amb els treballadors de TMB si 

mantenien la vaga convocada per a la setmana del Mobile World 
Congress, va subordinar les negociacions al fet que la vaga fos 
desconvocada i va lamentar que s’hagués fet servir directament 
aquesta forma de protesta en lloc de passar prèviament per una 
taula de negociació. Les regidores de la CUP van fer notar a l’al- 
caldessa que les seves paraules eren poc dignes d’una exactivista, 
van recordar-li que la vaga és l’instrument que la llei posa a l’abast 
del treballador per poder reclamar millors condicions laborals i 
van convidar-la a recordar els temps de la PAH, quan ocupava 
seus d’instituts bancaris per lluitar contra els desnonaments i els 
bancs subordinaven les contractacions al desallotjament dels lo- 
cals ocupats. Ada Colau, però, ja viatjava per altres mons, ja ocu- 
pava un altre espai sideral. 

El divendres anterior a la inauguració del MWC, l’alcaldessa va 
implicar-se personalment en les negociacions entre Ajuntament i 
treballadors, presumint de la seva capacitat de gestionar-les amb 
èxit positiu, i va fracassar clamorosament. La seva veueta dolça 
no va convèncer els rudes conductors que van aixecar-se de la 
taula de negociació i van confirmar la vaga: el metro no circularia 

durant els dies 22 i 24 de febrer, i els autobusos no ho farien els 
dies 23 i 25, dues hores per torn, amb un 20% de serveis mínims 
assegurats. La Colau i el seu fidel Pisy, per fi conscients del fet 
que també els diners de les arques públiques s’acaben, van inten- 
tar explicar filosòficament que TMB té una capacitat pressupostà- 
ria limitada, ja que es tracta d’una empresa pública, i un augment 
de sou superior a l’l% hauria pogut comportar una pujada de les 
tarifes. 

"Si hi ha vaga, la ciutat està preparada per assumir aquesta situa- 
ció", va afirmar Pisarello, intentant tranquil • litzar els seus conciu- 
tadans, i va demanar a les associacions de taxistes que reforcessin 
la seva flota per resoldre la patata calenta de les vagues de metro 
i autobusos. Instància rebutjada. Els taxistes van tornar la patata 
al remitent i fins i tot van amenaçar l’alcaldessa que, si seguia amb 
les seves pretensions, ells també haurien organitzat alguna pro- 
testa, com ara bloquejos o marxa lenta. Ada Colau va començar 
a perdre la paciència... 

34.LA PATATA 

Mentre els barcelonins assistien impotents al rebot de la patata 
calenta de la vaga de metro entre les parts interessades, una altra 
patata seguia incendiant els ànims dels ciutadans i Ada Colau gai- 
rebé va guanyar un lloc al Llibre Guinness dels Rècords aconse- 
guint atreure fins i tot la ira de l’església catòlica. Tot havia co- 
mençat el 15 de febrer de 2016, durant el lliurament dels premis 
Ciutat de Barcelona, quan el president del grup municipal del PP, 
Alberto Fernàndez Díaz, havia marxat indignat del Saló de Cent 
amb motiu d’un poema redactat com una pregària, una mena de 
Pare Nostre "personalitzat" i dedicat a... la patata! El popular havia 
acusat l’alcaldessa de "confondre la llibertat d’expressió amb el 
dret a l’ofensa i l’insult amb la creativitat", disparant el tret de 
sortida d’una polèmica que va arribar fins als vèrtexs de l’església 
catòlica barcelonina. 

A partir d’aquell dia dissortat, creients i clergues van començar a 
cridar a la blasfèmia, organitzant manifestacions pertot per recla- 

mar el respecte vers el seu sentiment religiós. Ada Colau va in- 
tentar defensar la llibertat d’expressió i també la sacralitat de la 
patata en un món tan masclista i patriarcal com el nostre, però va 
empitjorar la situació, anant a xocar contra bisbes, arquebisbes i 
tota la jerarquia catòlica, ofenent més encara els seus conciuta- 
dans que van reclamar el mateix respecte reservat als musulmans, 
i afegint un altre rècord al seu àlbum ja ple a rebentar. 

Per solidaritat entre coldegues, també l’alcaldessa podemita de 
Madrid, Manuela Carmena, va voler celebrar la potència feme- 
nina i va autoritzar una exposició de patates -batejada "Geni- 
tArte" i organitzada per la tal Fundació Sexpol- en un centre so- 
cial de la seva ciutat. F’ exposició, però, no va durar gaires dies i 
els ciutadans van aconseguir-ne el tancament abans que encen- 
gués massa els sentits dels madrilenys. Nova política... 

35.ELS OKUPES 

El 12 de febrer, el grup municipal de CiU havia demanat a l’al- 
caldessa que aturés un "macroconcert" de música punk que s’es- 
tava organitzant en un edifici municipal de PEixample, conegut 
amb el nom de Transformadors, que l’exalcalde Trias volia des- 
tinar a equipaments per a la tercera edat després d’anys de desús. 
L’edifici resultava ocupat il·legalment des de feia uns mesos i, 
segons havia denunciat la regidora Francina Vila, els okupes -un 
grup anarquista- havien convocat grups punk provinents d’arreu 
d’Europa per celebrar un concert sense llicència municipal, sense 
el respecte de cap norma en matèria de seguretat i de soroll, i fins 
i tot fent pagar un bitllet per assistir-hi. 

Ara bé, no només l’Ajuntament no va aturar aquell concert, sinó 
que també, una setmana després, segons va denunciar el grup 
municipal dels populars, va pagar la factura de l’electricitat de 
l’edifici il • legalment ocupat. El govern presidit per Ada Colau, en 
lloc de desallotjar els ocupants il·legals d’un edifici públic, hauria 

carregat a les arques municipals una factura de 2.705 euros d’elec- 
tricitat per 4 mesos. 'Ja no es tracta que els okupes no paguen 
l’electricitat perquè es connecten a l'enllumenat públic, ara hi ha 
una nova modalitat, és el mateix Ajuntament que els paga les fac- 
tures", va denunciar Alberto Fernàndez Díaz, potser oblidant el 
passat d ’ okupa de la mateixa alcaldessa que, segons informava la 
premsa abans que guanyés les eleccions, una desena d’anys abans 
de la seva candidatura havia ocupat il • legalment una antiga ca- 
serna de la Guàrdia Civil al barri de la Barceloneta. Qui sap si 
Xavier Trias, aleshores, li pagava la factura de l’electricitat. Molt 
poc probable, per sort. 

E píle g 

Ada Colau ha demostrat ser un filó, un jaciment inacabable 
d’anècdotes, les anomenades "colauades", tan surrealistes que fins 
i tot van comportar l’encunyació d’una nova paraula que es po- 
dria proposar a l’Institut d’Estudis Catalans entre els neologismes 
més representatius del 2016. Vosaltres creieu que sigui fàcil la 
tasca de fer emprenyar tothom? Doncs no ho és i, només per això, 
l’alcaldessa mereixeria un Nobel. Per cert, amb el fracàs de les 
negociacions amb els treballadors de TMB, els barcelonins van 
entendre que la seva heroïna amb l’uniforme groc havia desapa- 
regut irremeiablement per deixar espai a una nova representant 
de la casta contra la qual originàriament semblava voler lluitar. 
Potser encara no ha desembeinat la vareta màgica que presumia 
de posseir i només cal esperar. "La paciència és la força del feble 
i la impaciència, la feblesa del fort", deia Kant. Llavors, armem- 
nos de paciència i esperem... 

Agraïments 

Gràcies al meu soci, que sempre diu que sí a les meves idees més 
boges, al meu secretari per la pacient revisió dels esborranys - 
deu ser frustrant discutir amb mi, tossuda com una banya de 
marrà- i als meus agents secrets, els meus ulls a Barcelona; gràcies 
al meu mestre d’estratègia i diplomàcia a qui dec la gran part del 
meu vocabulari; i gràcies infinites a la Reina de la Ciutat Comtal, 
font permanent d’inspiració, sense la qual aquesta Epopeia no 
existiria. 

L’EPOPEIA 

COLAUENSE 

STELLA FIRINU 


Crònica semiseriosa dels primers mesos del govern municipal 
barceloní presidit per Ada Colau, entre relliscades i desen- 
certs, però sempre amb el convenciment que, qualsevol paper 
que vulguis interpretar (que no sigui el d'AngelinaJolie, és 
clar), alça la vareta, crida "sí, se puede!" i tots els teus somnis 
esdevindran realitat. 



